open-index/open-wikipedia-markdown huggingface dataset:
ഫയർവാൾ

thumb|300px|right|ഫയർ വാൾ നെറ്റ്വർക്കുകൾക്ക് ഇടയിൽ പ്രവർത്തിക്കുന്നു
[thumb|300px|An example of a user interface for a firewall ([GUI for Uncomplicated Firewall|Gufw)]]
സുരക്ഷാ മാനദണ്ഡങ്ങളെ അതിലംഘിച്ച്‌ കൊണ്ട്‌ കമ്പ്യൂട്ടർ‍ നെറ്റ്‌വർക്കിലേക്ക്‌ അതിക്രമിച്ചു കയറുന്ന പ്രോഗ്രാമുകളേ തടയുന്നതിനുള്ള സോഫ്റ്റ്‌വെയറിനെയോ ഹാർഡ്‌വെയറിനേയൊ പറയുന്ന പേരാണ്‌ **ഫയർവാൾ**. ഇതിനെ ബി.പി.ഡി (B.P.D:Border Protection Device ) എന്നും വിളിക്കുന്നു. ഫയർവാൾ ഇന്റർനെറ്റിനേയും ഇന്റ്രാനെറ്റിനേയും ഒരു പോലെ സുരക്ഷിതമാക്കുന്നു. വ്യത്യസ്ത സുരക്ഷാ മാനദണ്ഡങ്ങളുള്ള വിവിധ നെറ്റ്‌വർക്കുകൾ തമ്മിൽ നിയന്ത്രിതമായ ആശയവിനിമയം സാദ്ധ്യമാക്കുക എന്നതാണ്‌ ഫയർവാളിന്റെ പ്രധാന ദൌത്യം. ഫയർവാൾ ഉചിതമായ രീതിയിൽ കൈകാര്യം ചെയ്യുക എന്നത്‌ സാങ്കേതിക ജ്ഞാനം ആവശ്യമുള്ള ഒന്നാണ്‌ 
വിവിധ തരത്തിലുള്ള ഫയർവാൾ സാങ്കേതികതകൾ ഇന്നുണ്ട്.
# പാക്കറ്റ് ഫിൽറ്റർ:

## ചരിത്രം
1980 കളിൽ നടന്ന സുരക്ഷാതകർച്ചകളിൽ നിന്നാണ്‌ ഫയർവാൾ എന്ന ആശയം ഉദയം ചെയ്യുന്നത്‌. അന്ന് ഇന്റർനെറ്റ്‌ എന്നത്‌ ഇന്നത്തെ പോലെ ആഗോള തലത്തിൽ ശക്തമല്ലായിരുന്നു. 1988-ൽ കാലിഫോർണിയയിലെ നാസ Ames Research Centerലെ ഒരു ജോലിക്കാരൻ തന്റെ സഹപ്രവർത്തകർക്ക്‌ കമ്പ്യൂട്ടറിനെ ബാധിച്ച കമ്പ്യൂട്ടർ വൈറസിനെ കുറിച്ച്‌ ഒരു ഇമെയിൽ സന്ദേശം അയച്ചു. മോറിസ്‌ വേം എന്നറിയപ്പെട്ട ആ കമ്പ്യൂട്ടർ വൈറസ്‌ പലരുടെയും കമ്പ്യൂട്ടർ ശൃംഖലകളേയും താറുമാറാക്കി. അതോടെ ഇന്റർനെറ്റ്‌ ലോകം ഭാവിയിൽ ഉണ്ടായേക്കാവുന്ന ഇത്തരം ആക്രമണങ്ങൾക്കെതിരിൽ ജാഗരൂകരായി. സുരക്ഷിതമായ നെറ്റ്‌വർക്കിന്‌ സഹായകമായ ഫയർവാൾ എന്ന സോഫ്റ്റ്‌വെയർ സങ്കൽപം അങ്ങനെ ഉയർന്നുവന്നു. ഇന്ന്‌ ഒട്ടനവധി ഫയർവാൾ പ്രോഗ്രാമുകൾ സൗജന്യമായും അല്ലാതെയും ലഭ്യമാണ്‌.

## ഇതും കാണുക
* മാൽവെയറുകൾ
* കംപ്യൂട്ടർ വൈറസ്‌
* കമ്പ്യൂട്ടർ ബഗ്ഗ്

## പുറത്തേക്കുള്ള കണ്ണികൾ
* ShieldsUP (Gibson Research Corporation) Quick and easy to use
* Sygate Online Scan  Extended security check, concise (Stealth Scan, Trojan Scan)
* Planet Security Firewall-Check  Quick, extended security check, checks current endangered ports, clearly laid out, TCP Scan
* Internet Firewalls: Frequently Asked Questions, compiled by Matt Curtin, Marcus Ranum and Paul Robertson.
* Evolution of the Firewall Industry  - Discusses different architectures and their differences, how packets are processed, and provides a timeline of the evolution.

വർഗ്ഗം:കമ്പ്യൂട്ടർ സുരക്ഷാ സോഫ്റ്റ്‌വെയർ
വർഗ്ഗം:അമേരിക്കൻ കണ്ടുപിടിത്തങ്ങൾ
റെഡ് ലിസ്റ്റ്

വംശനാശ ഭീഷണി നേരിടുന്ന ജീവികളുടെ വിവരങ്ങൾ അടങ്ങിയ ഒരു പുസ്തകമാണ് **റെഡ് ലിസ്റ്റ്**. ഇന്റർനാഷണൽ യൂണിയൻ ഫോർ ദ കൺസർവേഷൻ ഓഫ് നേച്ചർ ആ‍ൻഡ് നാച്ചുറൽ റിസോഴ്‌സ് അഥവാ ഐ.യു.സി.എൻ (IUCN) പുറത്തിറക്കുന്ന ഒരു പുസ്തകമാണിത്. ഈ പുസ്തകത്തിൽ ഓരോ ജീവിയേയും അവ അഭിമുഖീകരിക്കുന്ന വെല്ലുവിളികളുടെ അടിസ്ഥാനത്തിൽ തരംതിരിച്ചിട്ടുണ്ട്. ഓരോ പ്രാവശ്യം പുറത്തിറങ്ങുന്ന റെഡ് ഡാറ്റാ ബുക്കും ഓരോ പ്രത്യേകതരം ജീവിവർഗത്തെക്കുറിച്ചായിരിക്കും പറയുന്നത്.
## ഇതും കാണുക
### നിലനിൽ‌പ്പ് അപകടത്തിലാവാൻ സാധ്യതയുള്ള ചില ജീവികൾ
* മലവരമ്പൻ
### നിലനിൽ‌പ്പ് അപകടത്തിലായ ചില ജീവികൾ
* സിംഹം
* ചീറ്റപ്പുലി
### വംശനാശ ഭീഷണി നേരിടുന്ന ചില ജീവികൾ
* കടുവ
* കൂരമാൻ
* സിംഹവാലൻ കുരങ്ങ്‌
* വരയാട്

### വംശനാശം വന്ന ചില ജീവികൾ
* പൈറീനിയൻ ഐബക്സ്
* മാമോത്ത്
* ഹീത്ത് ഹെൻ
* saber toothed cat
* ദിനോസർ
* ഡോഡോ പക്ഷി

## പുറത്തേക്കുള്ള കണ്ണികൾ
# ഐ.യു.സി.എൻ റെഡ്  പട്ടികയുടെ പ്രധാന താൾ 
# ഐ.യു.സി.എൻ പ്രസിദ്ധീകരിച്ചിട്ടുള്ള വംശനാശം നേരിടുന്ന ജീവികളുടെ റെഡ് പട്ടികകളുടെ ശേഖരം  
# ഐ.യു.സി.എൻ പ്രധാന താൾ

വർഗ്ഗം:പരിപാലന ജീവശാസ്ത്രം
വർഗ്ഗം:ഐ.യു.സി.എൻ. ചുവന്ന പട്ടിക
തൃപ്പൂണിത്തുറ

**തൃപ്പൂണിത്തുറ** കൊച്ചി നഗര ഹൃദയത്തിൽ നിന്ന് ഏകദേശം 6 കിലോമീറ്റർ തെക്ക് കിഴക്കായി സ്ഥിതി ചെയ്യുന്ന ഒരു പ്രദേശമാണ്. അമ്പലങ്ങളുടെ നാട് എന്ന അപരനാമത്തിലും തൃപ്പൂണിത്തുറ അറിയപ്പെടുന്നു. കൊച്ചി രാജവംശത്തിന്റെ ആസ്ഥാനമായിരുന്നു ഈ നഗരം. കൊച്ചി രാജാക്കന്മാരുടെ ഭരണസിരാകേന്ദ്രമായിരുന്ന ഹിൽ പാലസ് തൃപ്പൂണിത്തുറയിലാണു സ്തിഥി ചെയ്യുന്നത്. ശ്രീ പൂർണ്ണത്രയീശ ക്ഷേത്രം ഇവിടെ സ്ഥിതി ചെയ്യുന്നു. എറണാകുളം - കോട്ടയം റോഡ്‌ ഇതിലെയാണ്‌ കടന്നു പോകുന്നത്‌. പ്രസിദ്ധമായ ചോറ്റാനിക്കര ഭഗവതി ക്ഷേത്രം ഇവിടെ നിന്നും ഏതാണ്ട് ആറ് കിലോമീറ്റർ അകലെ സ്ഥിതി ചെയ്യുന്നു. 

2001-ലെ കാനേഷുമാരി പ്രകാരം തൃപ്പൂണിത്തുറയിലെ ജനസംഖ്യ 59,881 ആണ്, പുരുഷന്മാർ:  29,508  സ്ത്രീകൾ : 30,373

## പേരിനു പിന്നിൽ
പൂണി എന്നത് കപ്പൽ എന്നും തുറ എന്നത് തുറമുഖത്തേയും സൂചിപ്പിക്കുന്നു. സംഘകാലത്ത് കേരളത്തിൽ ഇന്നു കാണുന്ന തീരപ്രദേശങ്ങൾ ഉണ്ടായിരുന്നില്ല. ഇന്നു കാണുന്ന തൃപ്പൂണിത്തുറയായിരുന്നു അന്നത്തെ പ്രധാന തുറമുഖം. പൂണിത്തുറയോട് തിരു എന്ന പ്രത്യയം ചേർന്നാണ് തൃപ്പൂണിത്തുറ ആയത്. പൂർണ്ണാ നദിയുടെ തീരത്തുള്ളത് എന്ന അർത്ഥത്തിലും ഈ പേര് വന്നതായി പറയപ്പെടുന്നുണ്ട്. മുഖ്യമായും പേരിന്റെ ഉൽഭവം താഴെ പറയും വിധമാണ്ന്നാണ് ജനങ്ങൾ വിശ്വസിക്കുന്നത്. അർജ്ജുനൻ  വൈകുണ്ഡത്ത് നിന്ന് ഭഗവാന്റെ വിഗ്രഹം പൂണി(സഞ്ചി) യിലാക്കി ഇവിടെ കൊണ്ടുവന്നു പ്രതിഷ്ഠിച്ച സ്ഥലം എന്നാണ് അർത്ഥം തിരു (ഭഗവാന്റെ ) പൂണിതുറന്ന സ്ഥലം.

## വിദ്യാഭ്യാസ സ്ഥാപനങ്ങൾ
[right|thumb|[ഹിൽ പാലസ്]]
*1914-ൽ സ്ഥാപിതമായ ഗവണ്മെന്റ് സംസ്കൃത കോളേജ് 
*1959-ൽ സ്ഥാപിതമായ ഗവണ്മെന്റ് ആയുർവേദ കോളേജ് 
*1982-ൽ സ്ഥാപിതമായ ഗവണ്മെന്റ് കോളേജ് 
*1956-ൽ സ്ഥാപിതമായ രാധാ ലക്ഷ്മി വിലാസം കോളേജ് ഓഫ് മ്യൂസിക് ആന്റ് ഇൻസ്റ്റിറ്റ്യൂട്ട് ഓഫ് ഫൈൻ ആർട്ട്സ് 

## ഇതും കാണുക
*അത്തച്ചമയം
*പൂർണ്ണത്രയീശ ക്ഷേത്രം
*ഹിൽ പാലസ്
*പുതിയകാവ് ക്ഷേത്രം

## അവലംബങ്ങൾ


വർഗ്ഗം:എറണാകുളം ജില്ലയിലെ പട്ടണങ്ങൾ
ശങ്കരാചാര്യർ

പകരം=Adi shankara|ലഘുചിത്രം|<nowiki/>''ജ''<nowiki/>''ഗദ്ഗുരു ആദി ശങ്കരാചാര്യൻ തന്റെ നാല് ശിഷ്യന്മാരുമൊത്ത് -''  ('''പദ്മപാദാചാര്യ, '''സുരേശ്വരാചാര്യ, ഹസ്താമലകാചാര്യ, തോടകാചാര്യൻ) 

അദ്വൈത വേദാന്ത പാരമ്പര്യം ഉൾക്കൊള്ളുന്ന മഠങ്ങളിലെ മേധാവികളെ ബഹുമാനത്തോടെ വിളിക്കുന്ന പേരാണ് **ശങ്കരാചാര്യർ** **(शङ्कराचार्य)** എന്നത്. ആദി ശങ്കരനിൽ നിന്നാണ് ഈ തലക്കെട്ട് ലഭിച്ചത്, അദ്ദേഹത്തെ തുടർന്നുള്ള അദ്ധ്യാപകരുടെ നിരയിൽ നിന്നുള്ള അദ്ധ്യാപകരെ ശങ്കരാചാര്യന്മാർ എന്ന് വിളിക്കുന്നു. 

## പാരമ്പര്യത്തിന്റെ സ്ഥാപനം
ഇന്ത്യയുടെ വടക്ക്, തെക്ക്, കിഴക്ക്, പടിഞ്ഞാറ് ഭാഗങ്ങളിൽ സ്ഥിതി ചെയ്യുന്ന മഠങ്ങളൂടെ ആചാര്യന്മാരെ ശങ്കരാചാര്യർ എന്നറിയപ്പെടുന്ന സ്ഥാനത്തോടെ അധികാരികളാക്കിക്കൊണ്ട് ആദി ശങ്കരൻ നാല് മഠങ്ങളെ സ്ഥാപിച്ചു. അവർ അദ്ധ്യാപകന്റെ പങ്ക് ഏറ്റെടുക്കുകയും ആത്മീയ സ്വഭാവമുള്ള എല്ലാവരോടും ആലോചിക്കുകയും ചെയ്യാം.   

ആദി ശങ്കരൻ സ്ഥാപിച്ച നാല് അമ്നായ മഠങ്ങളെക്കുറിച്ചും അവയുടെ വിശദാംശങ്ങളെക്കുറിച്ചും ചുവടെയുള്ള പട്ടിക നൽകുന്നു.  

മേൽപ്പറഞ്ഞ നാല് മഠങ്ങളെ സ്ഥാപിച്ച് തന്റെ നാല് ശിഷ്യന്മാരെ ഈ മഠങ്ങളുടെ തലവനായി നിയമിച്ച ശേഷം, ആദി ശങ്കരൻ കാഞ്ചീപുരത്ത് അഞ്ചാമത്തെ മഠത്തെ ദക്ഷിണ മൂലാമ്നായ സർവ്വജ്ഞ പീഠമായി സ്ഥാപിക്കുകയും ജീവിതകാലം വരെ ആ മഠത്തിന്റെ തലവനാവുകയും ചെയ്തുവെന്ന് വിശ്വസിക്കപ്പെടുന്നു.  

## പദോൽപ്പത്തി
ശങ്കരാചാര്യ എന്ന വാക്ക് ശങ്കര, ആചാര്യ എന്നീ രണ്ട് ഭാഗങ്ങൾ ചേർന്നതാണ്. ആചാര്യ എന്നത് "അദ്ധ്യാപകൻ" എന്നർഥമുള്ള ഒരു സംസ്‌കൃത പദമാണ്, അതിനാൽ ശങ്കരാചാര്യ എന്നാൽ " ശങ്കരന്റെ വഴി പഠിപ്പിക്കുന്നയാൾ" എന്നാണ് അർത്ഥമാക്കുന്നത്.  

## കൂടുതൽ വായനയ്ക്ക്

* മുഖ്യാനന്ദൻ, സ്വാമി (2006) *ശ്രീ ശങ്കരാചാര്യ: ലൈഫ് ആൻഡ് ഫിലോസഫി: ഒരു വിശദീകരണവും അനുരഞ്ജന വ്യാഖ്യാനവും*, നാലാം പതിപ്പ്; OCLC &nbsp; 426914596 ; കൊൽക്കത്ത; അദ്വൈത ആശ്രമം 
*  എ പി സിനെറ്റ്, പേജ് 81     

## ഇതും കാണുക

* ആദി ശങ്കര 
* കാലടി, കേരളം - ജഗദ്ഗുരു ആദി ശങ്കരാചാര്യരുടെ പുണ്യ ജന്മസ്ഥലം 
* ഗോവർദ്ധൻ പീതം (കിഴക്ക്), പുരി, ഒഡീഷ 
* ദ്വാരക ശരദ പീതം (പടിഞ്ഞാറ്), ദ്വാരക, ഗുജറാത്ത് 
* ജ്യോതിർമത്ത് പീതം (വടക്ക്), ജ്യോതിർമത്ത്, ബദ്രികാശ്രം, ഉത്തരാഖണ്ഡ് 
* ശ്രീ ശൃംഗേരി ശരദ പീതം (തെക്ക്), ശൃംഗേരി, കർണാടക 
* ശ്രീ കാഞ്ചി കാമകോട്ടി പീതം, കാഞ്ചീപുരം, തമിഴ്‌നാട് 
* ശ്രീ ജയേന്ദ്ര സരസ്വതി, കാഞ്ചിയിലെ ശങ്കരാചാര്യ 
* സ്വാമി അഭിനവ വിദ്യ ā ർ‌ത്ത, അഗേരിയുടെ ṅaṅkarācārya 
* സ്വേമി ഭാരത തീർത്ഥ, അഗേരിയുടെ Śaṅkarācārya 
* സ്വാമി ഭാരതക തീർത്ഥ, പണ്ഡിതൻ; ഗണിതശാസ്ത്രജ്ഞൻ; പടിഞ്ഞാറ് സന്ദർശിച്ച ആദ്യത്തെ Śaṅkarācārya 
* സ്വാമി ബ്രഹ്മണന്ദ സരസ്വത, രവിദ്യ സിദ്ധൻ; ജ്യോതിർമഹ പഹയുടെ ശാകരാചാര്യ, ശങ്കര മാത, ബദരീനത്ത് 
* സ്വാമി ശാന്താനന്ദ് സരസ്വതി; ജ്യോതിർമ്യ പഹയുടെ ṅaṅkarācārya 
* സ്വാമി സ്വരൂപാനന്ദ സരസ്വത ; ജ്യോതിർമഹ പഹയുടെ ശാകരാചാര്യ, ശങ്കര മാത, ബദരീനത്ത് 
* സ്വേമി കന്ദ്രശേഖര ഭാരത, അഗേരിയുടെ Śaṅkarācārya 
* സ്വേമി സസിദാനന്ദ ഭാരത, അഗേരിയുടെ Śaṅkarācārya 
* സ്വേമി സസിദാനന്ദ ഭാരത, അഗേരിയുടെ Śaṅkarācārya 
* സ്വാമി സച്ചിദാനംദ ശിവാഭിനവ ംഡ്സിംഹ കാമശാസ്ത്രത്തെ, ശ്ഡ്ംഗെരി ഓഫ് ശംകരാചാര്യ 
* സ്വേമി വിദ്യാരയ തർത്ത, അഗേരിയുടെ ṅaŚkarācārya 
* ശ്രീ ശ്രീ രാഘവേശ്വര ഭാരതി, രാമചന്ദ്രപുര മാതത്തിലെ ജഗദ്ഗുരു 

## പരാമർശങ്ങൾ

## ബാഹ്യ ലിങ്കുകൾ

* അദ്വൈത- വേദാന്ത. 
വർഗ്ഗം:ആത്മീയ നേതൃസ്ഥാനങ്ങൾ
വർഗ്ഗം:ഹിന്ദുമതത്തിലെ സ്ഥാനപ്പേരുകളും തൊഴിലുകളും
തേനി

തമിഴ്‌നാട്ടിലെ ഒരു  പട്ടണമാണ് തേനി . തേനി ജില്ലയുടെ  ആസ്ഥാനവും. ഇവിടം പഞ്ഞി, മുളക്, തുണിത്തരങ്ങൾ എന്നീ വ്യാപാരങ്ങൾക്ക് പേരുകെട്ട സ്ഥലമാണ്. ഇവിടെ കൃഷിയാണ് പ്രധാന തൊഴിൽ. ഈ ജില്ല സഹ്യദ്രിയാൽ ചുറ്റപ്പെട്ടിരിക്കുന്നു. മുലായ് നദി ഈ ജില്ലയിലൂടെയാണ് ഒഴുകുന്നത്. തേനി പ്രസിദ്ധ വിനോദ സഞ്ചാര കേന്ദ്രങ്ങളായ കൊടൈക്കനാൽ, തേക്കടി , മൂന്നാർ എന്നിവയ്ക്ക് അടുത്ത് ആണ്. ഈ മൂന്ന് പ്രദേശങ്ങളെയും തേനി ബന്ധിപ്പിക്കുന്നു.

## പ്രധാന സവിശേഷതകൾ
പശ്ചിമഘട്ടം ചുറ്റിപ്പൊതിഞ്ഞ മേഖലായാണ് തേനി. വൈഗൈ നദി തേനിയീലൂടെയാണ് ഒഴുകുന്നത്. വൈഗൈ ഡാം തേനിജില്ലയിലെ അണ്ടിപ്പെട്ടിയിലാണ്. ദിണ്ഡിഗൽ, മധുര എന്നിവിടങ്ങളിലേക്ക് ജലസേജനത്തിനുപയോഗിക്കുന്നു. 34 മീറ്റർ ഉയരവും 22 മീറ്റർ നീളവും ഉണ്ട്. ഹൈഡ്രോ ഇലക്ട്രിക് പവർ പ്ലാന്റും ഇവിടെ സ്ഥിതിചെയ്യുന്നു മുല്ലപ്പെരിയാര്,സുരുളി നദി, വരഗാനദി, കോട്ടക്കുടിയാര്, മഞ്ഞളാറ് എന്നീ നദികളും തേനിയിലൂടെ കടന്നു പോവുന്നു. ഷൺമുഖനദീ ഡാമാണ് മറ്റൊരു അണക്കെട്ട്. Suruliaruvi - Surulipatti തേനി ജില്ലയിലെ പ്രധാന വെള്ളച്ചാട്ടമാണ്. മേഘമലൈ, വെള്ളിമലൈ എന്നിവ വന്യജീവിസങ്കേതവും പ്രകൃതിസുന്ദരമായ ഹിൽ സ്‌റ്റേഷനുമാണ്.ബോദി മേട്ട്, കുമ്പക്കരൈ വെള്ളച്ചാട്ടം, വീരപാണ്ടി തുടങ്ങിയവയും സമീപത്തെ ടൂസിറ്റ് കേന്ദ്രങ്ങളാണ്.

## മറ്റു സ്ഥലങ്ങളിൽ നിന്ന്
* 498 കി.മി ചെന്നൈ
* 460 കി.മി ബാംഗ്ലൂർ
* 87 കി.മി.കൊടൈക്കനാൽ
* 132 കി.മി. പഴനി
* 90  കി.മി. മൂന്നാർ
* 76 കി.മി. മധുര
* 16 കി.മി. ബോദിനായകന്നൂർ
* 16 കി.മി. ആണ്ടിപെട്ടി
* 13  കി.മി. ആബാസുരം
* 9  കി.മി. ലക്ഷ്മിപുരം
* 16 കി.മി.  പെരിയകുളം

## പുറത്തേക്കുള്ള കണ്ണികൾ

*Theni Roller Skating and Sports Adventure Association 

വർഗ്ഗം:തമിഴ്നാട്ടിലെ പട്ടണങ്ങൾ
കോയമ്പത്തൂർ

തമിഴ്‌നാട്ടിലെ രണ്ടാമത്തെ വലിയ നഗരമാണ് **കോയമ്പത്തൂർ** അഥവാ **കോവൈ**. ദക്ഷിണേന്ത്യയിലെ എല്ലാ പ്രധാന നഗരങ്ങളിലേക്കും ഇവിടെ നിന്ന് ഗതാഗതമാർഗ്ഗങ്ങളുണ്ട്. ഒരു അന്താരഷ്ട്ര വിമാനത്താവളവും ഈ നഗരത്തിലുണ്ട്. കേരളത്തിന്റെ വളരെ അടുത്ത്‌ കിടക്കുന്ന തമിഴ്‌നാട്ടിലെ ഒരു വ്യവസായ നഗരം കൂടിയാണിത്. സ്വാഭാവികമായും ഇവിടെ ധാരാളം മലയാളികൾ താമസിക്കുന്നുണ്ട്. കോയമ്പത്തൂർ മലയാളി സമാജം വളരെ കർമ്മനിരതവും പ്രശസ്തവും ആണ്. ഇവിടുത്തെ പൂച്ചന്ത വളരെ പ്രശസ്തമാണ്. വളരെ ദൂരസ്ഥലങ്ങളിൽ നിന്നുപോലും പൂവ് മൊത്തവ്യാപാരത്തിനായി ഇവിടെ നിന്നും വാങ്ങും. കോയമ്പത്തൂർ കോർപ്പറേഷനാണ് ഈ നഗരം നിയന്ത്രിക്കുന്നത്. 1981-ലാണ് കോയമ്പത്തൂർ കോർപ്പറേഷനാകുന്നത്.      

കോയമ്പത്തൂർ പട്ടണത്തിലെ ചില പ്രധാന സ്ഥലങ്ങൾ ചുവടെ ചേർക്കുന്നു
* ഉക്കടം,
* ഒപ്പനക്കാർ വീഥി,
* ശുക്രവാർ വീഥി(സ്വർണ്ണപ്പണിക്കാരുടെ കേന്ദ്രം), 
* മണികൂണ്ട്. 
കൂടാതെ ഗാന്ധിപുരം, ആർ.എസ്.പുരം എന്ന സ്ഥലങ്ങൾ കല്പിതപുരോഗമന നഗരഭാഗങ്ങൾ ആണ്.

## പേരിനു പിന്നിൽ
മൌര്യൻ ആക്രമണകാലത്ത് വടക്കുനിന്നും കുടിയേറ്റം നടത്തിയ “കോശർ“ എന്ന ഒരു ജനവിഭാഗം ആദ്യം തുളുനാട്ടിലും പിൽക്കാലത്ത് കോയമ്പത്തൂരും താമസമാക്കി.  അവർ ചേരന്മാരോട് കൂറുള്ളവരും സത്യസന്ധതയും ധീരതയും ഉള്ളവരായിരുന്നു. അങ്ങനെ കോശർ താമസമാക്കിയ സ്ഥലം “കോശൻപുത്തൂർ“ എന്നും പിന്നീട് അതു “കോയമ്പുത്തൂർ“ എന്ന പേരിൽ അറിയപ്പെട്ടുതുടങ്ങി എന്നുമാണ്‌ ചരിത്രകാരന്മാർക്കിടയിൽ ഉള്ള അഭിപ്രായം. .

## ചരിത്രം
ദക്ഷിണേന്ത്യയിലെ പ്രധാനപ്പെട്ട വാണിജ്യപാതയിൽ നിലകൊള്ളുന്നതിനാൽ ചരിത്രപരമായി കച്ചവടപ്രാധാന്യമുള്ള നഗരമാണ്‌ കോയമ്പുത്തൂർ. റോമാസാമ്രാജ്യത്തിൽ നിന്നുമുള്ള ദെനാരി നാണയങ്ങളുടെ ശേഖരം ഇവിടെ നിന്നും കണ്ടുകിട്ടിയിട്ടുണ്ട്‌.

## അവലംബങ്ങൾ


വർഗ്ഗം:തമിഴ്നാട്ടിലെ പട്ടണങ്ങൾ
വർഗ്ഗം:കോയമ്പത്തൂർ ജില്ലയിലെ പട്ടണങ്ങൾ
വർഗ്ഗം:കോയമ്പത്തൂർ
മീനച്ചിൽ

കേരളത്തിലെ കോട്ടയം ജില്ലയിൽ മീനച്ചിൽ താലൂക്കിലുൾപ്പെട്ട ഒരു ഭൂപ്രദേശമാണ്  **മീനച്ചിൽ.** പഴയ തിരുവിതാംകൂറിന്റെ ഭാഗമായിരുന്നു. കോട്ടയം ജില്ലയുടെ വടക്കുകിഴക്കൻ മേഖലയായ ഇത് തിരുവിതാംകൂറിലെ ഏറ്റവും ഫലഭൂയിഷ്ഠമായ പ്രദേശമായിരുന്നു. ഹിന്ദു ദേവതയായ മീനാക്ഷിയിൽ നിന്നാണ് ഈ പേര് ഉത്ഭവിച്ചതെന്ന് കരുതപ്പെടുന്നു. സുറിയാനി കത്തോലിക്കരുടെ പ്രധാന കേന്ദ്രവുമാണിവിടം. പാലായാണ്‌ താലൂക്കിലെ പ്രധാന പട്ടണം. റബ്ബർ കൃഷിയാണ്‌ ഈ പ്രദേശത്തുള്ളവരുടെ പ്രധാന ജില്ലയിലെ പ്രധാന നദി മീനച്ചിലാർ എന്നറിയപ്പെടുന്നു.

## ഭൂമിശാസ്ത്രം

കവനാർ, ഗൗണ, വളഞ്ഞാർ എന്നീ പേരുകളിലും അറിയപ്പെടുന്ന മീനച്ചിലാർ കേരളത്തിലെ പശ്ചിമഘട്ടത്തിലെ വാഗമണിൽ നിന്ന് ഉത്ഭവിച്ച് ഈരാറ്റുപേട്ട, പാലാ, കിടങ്ങൂർ, ഏറ്റുമാനൂർ, കോട്ടയം എന്നിവിടങ്ങളിലൂടെ പടിഞ്ഞാറോട്ട് ഒഴുകുന്നു. ഇതിന്റെ നീളം ഏകദേശം 87 കിലോമീറ്ററാണ്. കോട്ടയത്തിനടുത്ത് ഇത് നിരവധി പോഷകനദികളായി പിരിഞ്ഞ്  വേമ്പനാട് തടാകത്തിലേക്ക് ഒഴുകുന്നു. കുമരകം എന്ന പക്ഷിസങ്കേതവും വിനോദസഞ്ചാര കേന്ദ്രവും നദിയുടെ അത്തരമൊരു ശാഖയിലാണുള്ളത്.

## ചരിത്രം
1754-ൽ മാർത്താണ്ഡവർമ്മ തിരുവിതാംകൂറിനോട് കൂട്ടിച്ചേർക്കുന്നതിന് മുമ്പ്, ഇപ്പോഴത്തെ മീനച്ചിൽ താലൂക്ക് ഉൾപ്പെടുന്ന പ്രദേശം മീനച്ചിൽ കർത്തമാർ (ഞാവക്കാട്ട് കർത്തമാർ എന്നും അറിയപ്പെടുന്നു) എന്നറിയപ്പെടുന്ന സാമന്തരാജാക്കന്മാരുടെ കീഴിലുള്ള ഒരു ദേശമായിരുന്നു.കാർത്തമാരുടെ ദേവതയായ മീനാക്ഷി ദേവിയിൽ നിന്നാണ് പ്രദേശത്തിന് ഈ പേര് ലഭിച്ചത്. വീര കേരള ദാമോദര സിംഹർ ഈ കുടുംബത്തിലെ ഒരു തലവനായിരുന്നു. മീനച്ചിലാറിന്റെ തെക്കേ തീരം ചങ്ങനാശ്ശേരി തലസ്ഥാനമായ തെക്കുംകൂർ രാജ്യവും വടക്കേ തീരം കടുത്തുരുത്തി തലസ്ഥാനമായ വടക്കുംകൂർ രാജ്യവുമായിരുന്നു. ജില്ലയുടെ കിഴക്കുഭാഗത്തുള്ള പ്രധാന പ്രദേശങ്ങളിൽ പൂഞ്ഞാർ രാജകുടുംബവും ആധിപത്യം പുലർത്തിയിരുന്നു.

## സമ്പദ്‌വ്യവസ്ഥ
നെല്ല്, മരച്ചീനി തുടങ്ങിയ ഭക്ഷ്യവിളകൾ കൃഷി ചെയ്യുന്നുണ്ടെങ്കിലും, ജനസംഖ്യയുടെ ഭൂരിഭാഗവും വരുമാനത്തിനായി റബ്ബർ, കുരുമുളക് തുടങ്ങിയ നാണ്യവിളകളെയാണ് ആശ്രയിക്കുന്നത്. മഞ്ഞൾ, ഇഞ്ചി, അടയ്ക്ക, തേങ്ങ, ജാതിക്ക, ഗ്രാമ്പൂ, കരുവപ്പട്ട, ചക്ക, പുളി എന്നിവ ഇവിടെ കൃഷി ചെയ്യുന്നു. വിലയിലെ പെട്ടെന്നുള്ള കുതിച്ചുചാട്ടം കാരണം അടുത്തിടെ ഈ പ്രദേശത്തെ ആളുകൾ വാനില കൃഷിയിലേക്ക് തിരിഞ്ഞിരിക്കുന്നു. ഗണ്യമായ സമ്പത്തുള്ള കുടുംബങ്ങൾ ഇവിടെയുണ്ടെങ്കിലും ജനസംഖ്യയുടെ വലിയൊരു വിഭാഗം ചെറുകിട, ഇടത്തരം കാർഷിക ഭൂമിയുള്ള കർഷകരാണ്.

## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
കാഞ്ഞിരപ്പള്ളി

കോട്ടയം ജില്ലയിലെ കിഴക്കൻ‌ മലയോര മേഖലയിലെ ഒരു പ്രധാന പട്ടണമാണ്‌ **കാഞ്ഞിരപ്പള്ളി**. *മലനാടിന്റെ റാണി*, *മലനാടിന്റെ കവാടം*, *ഹൈറേഞ്ചിന്റെ കവാടം* എന്നും കാഞ്ഞിരപ്പള്ളി അറിയപ്പെടുന്നു. റബ്ബറാണ്‌ ഇവിടുത്തെ പ്രധാന കൃഷി. സുറിയാനി കത്തോലിക്കരുടെ പ്രധാന കേന്ദ്രവുമാണിവിടം.

എലിക്കുളം, ചിറക്കടവ്, കൂട്ടിക്കൽ, എരുമേലി, കാഞ്ഞിരപ്പള്ളി, മണിമല, മുണ്ടക്കയം, പാറത്തോട് പഞ്ചായത്തുകൾ ചേർന്ന താലൂക്കിന്റെ ആസ്ഥാനമാണ്‌ കാഞ്ഞിരപ്പള്ളി. മുൻ‌കാലങ്ങളിൽ മീനച്ചിൽ മുതൽ പമ്പാനദി വരെ നീണ്ടുകിടന്ന നിബിഡവനപ്രദേശങ്ങളും ഈ താലൂക്കിന്റെ ഭാഗമായിരുന്നു.

## പേരിന്റെ ഉദ്ഭവം
കാഞ്ഞിരപ്പള്ളി എന്ന പേര്‌ ഇവിടങ്ങളിൽ ധാരാളമായി കണ്ടുവന്നിരുന്ന കാഞ്ഞിരമരത്തിൽനിന്ന് ഉദ്ഭവിച്ചതാണെന്ന് കരുതപ്പെടുന്നു.

## വിദ്യാഭ്യാസസ്ഥാപനങ്ങൾ
### കോളേജുകൾ
*അമൽ ജ്യോതി കോളേജ് ഓഫ് എൻജിനീയറിങ്, കാഞ്ഞിരപ്പള്ളി
*സെന്റ് ഡൊമിനിക്സ് കോളേജ്
*സെന്റ് ആന്റണീസ് കോളേജ്
*ഐ.എച്ച.ആർ.ഡി കോളേജ്
* സാന്തോം കോളേജ്
*സെന്റ് മേരീസ്‌ കോളേജ് ഫോർ വിമൻസ്  കാഞ്ഞിരപ്പള്ളി 
### സ്കൂളുകൾ
 
*പേട്ട ഗവ. ഹൈസ്കൂൾ കാഞ്ഞിരപ്പള്ളി
*നൂറുൽ ഹുദാ യു. പി സ്കൂൾ, കാഞ്ഞിരപ്പള്ളി
* ആർ. വി ജീ. വി H. S. S വിഴിക്കിത്തോട്
*സെന്റ് ആന്റണീസ് പബ്ലിക് സ്കൂൾ
*സെന്റ് ജോസഫ്സ് ഗേൾസ് ഹൈസ്കൂൾ
*എ.കെ.ജെ.എം. ബോയ്സ് ഹൈസ്കൂൾ
*സെന്റ് ഡോമിനിക്സ് സ്കൂൾ
*മൈക്ക പബ്ലിക് സ്കൂൾ
*ഗ്രേസി മെമ്മോറിയൽ ഹൈസ്ക്കൂൾ 
*ഗവണ്മെന്റ്  ഹൈസ്കൂൾ, കുന്നുംഭാഗം
*വേദവ്യാസ വിദ്യാപീഠം തമ്പലക്കാട്
*ഇൻഫന്റ് ജീസസ് പബ്ലിക്ക് സ്കൂൾ
തുടങ്ങി ഇരുപതിലധികം വിദ്യാലയങ്ങൾ.
*സെന്റ് മേരിസ് ഗേൾസ് ഹൈ സ്കൂൾ കാഞ്ഞിരപ്പള്ളി.

## കാഞ്ഞിരപ്പള്ളി പഞ്ചായത്ത്
കാഞ്ഞിരപ്പള്ളി താലൂക്കിൽ‌പ്പെടുന്ന പഞ്ചായത്താണ്‌ കാഞ്ഞിരപ്പള്ളി പഞ്ചായത്ത്. വിസ്തീർണ്ണം 52.47 ചതുരശ്ര കി.മീ. 2001-ലെ ജനസംഖ്യാകണക്കെടുപ്പുപ്രകാരം 23വാർഡുകളിലായി 7027 ഭവനങ്ങളും അവയിൽ 7062 കുടുംബങ്ങളും പാർക്കുന്നു. മൊത്തം ജനസംഖ്യ 37017. ഇതിൽ പുരുഷന്മാർ 18756 സ്ത്രീകൾ 18261. ജനസാന്ദ്രത ചതുരശ്ര കി.മീ.ന്‌ 324. സ്ത്രീപുരുഷാനുപാതം 1000 പുരുഷന്മാർക്ക് 974 സ്ത്രീകൾ. സാക്ഷരത 95% - പുരുഷന്മാർ 97%, സ്ത്രീകൾ 93%.

## ടൂറിസം
മേലരുവി, പിച്ചപ്പള്ളിമേട്‌, കൂവപ്പള്ളി കുരിശുമല, വള്ളംകളി നടക്കുന്ന കരുമ്പുകയം കൂടപ്പുഴ, മണിമലയാറിന്റെയും ചിറ്റാറിന്റെയും സംഗമം എന്നിവ ടൂറിസ്റ്റുകൾ സന്ദർശിക്കുന്ന പ്രകൃതിരമണീയ പ്രദേശങ്ങളാണ്‌.

## കാലാവസ്ഥ
കേരളത്തിൽ ഏറ്റവും കൂടുതൽ മഴ ദിവസങ്ങൾ ലഭിക്കുന്ന പ്രദേശങ്ങളിലൊന്നാണ് കാഞ്ഞിരപ്പള്ളി. വേനൽ മഴ, ശൈത്യകാല മഴ, വടക്കുകിഴക്കൻ മൺസൂൺ (തുലാം മഴ) എന്നിവ കൂടുതലായി ലഭിക്കുന്ന, ഇത് ഭൂമധ്യരേഖാ മഴക്കാടുകൾ പോലുള്ള കാലാവസ്ഥയുള്ളതും വ്യത്യസ്തമായ വരണ്ട കാലമില്ലാത്തതുമായ രാജ്യത്തെ വളരെ ചുരുക്കം ചില സ്ഥലങ്ങളിൽ ഒന്നാണ്. കാഞ്ഞിരപ്പള്ളിയിലെ നന്നായി വിതരണം ചെയ്യപ്പെടുന്ന മഴയുടെ രീതിയാണ് പട്ടണത്തിലും പരിസരത്തും റബ്ബർ തോട്ടങ്ങളിൽ നിന്ന് ലാറ്റക്സ് ഉയർന്ന അളവിൽ വിളവ് ലഭിക്കുന്നതിന്റെ പ്രധാന കാരണം.  ഇവിടെ ലഭിക്കുന്ന ശരാശരി വാർഷിക മഴ 4156 മില്ലിമീറ്ററാണ്.

## ആരാധനാലയങ്ങൾ
* കാഞ്ഞിരപ്പള്ളി പഴയ പള്ളി
* കാഞ്ഞിരപ്പള്ളി കത്തീഡ്രൽ പള്ളി
* കാഞ്ഞിരപ്പള്ളി മധുര മീനാക്ഷി ക്ഷേത്രം
* ചേനപ്പാടി ശ്രീധർമ്മശാസ്‌താക്ഷേത്രം
* കാഞ്ഞിരപ്പള്ളി നൈനാർ ജുമാ മസ്ജിദ്

## അവലംബം
* http://www.kanjirappallyonline.com/history.html 


## പുറത്തേക്കുള്ള കണ്ണികൾ
*http://www.kanjirappallyonline.com 

വർഗ്ഗം:കോട്ടയം ജില്ലയിലെ പട്ടണങ്ങൾ
കേരളപാണിനീയം

ആഗമിക വ്യാkaranakaranakarana

മലയാള ഭാഷ വ്യാകരണത്തിലെ പ്രാമാണിക ഗ്രന്ഥമാണ് **കേരള‍ പാണിനീയം**. എ.ആർ. രാജരാജവർമ്മയാണ് ഈ ഗ്രന്ഥത്തിന്റെ കർത്താവ്. ഇതിന്റെ ആദ്യപതിപ്പ് 1896-ലും പരിഷ്കരിച്ച പതിപ്പ് 1917-ലുമാണ് പുറത്തിറങ്ങിയത്.

പത്തൊൻപതാം നൂറ്റാണ്ടിന്റെ അവസാനത്തിലും ഇരുപതാം നൂറ്റാണ്ടിന്റെ ആദ്യ ഘട്ടത്തിലും എ.ആർ. രാജരാജവർമ്മയ്ക്ക് സമശീർഷനായ ഒരു വൈയാകരണൻ ഇതര ദക്ഷിണേന്ത്യൻ  ഭാഷകളിൽ  ഇല്ലായിരുന്നു. പാണിനി എഴുതിയ പാണിനീയത്തിൽ അവഗാഹം നേടിയിരുന്ന അദ്ദേഹം പക്ഷേ,  പാണിനീയത്തെ അന്ധമായി പിന്തുടരാതെ മലയാള ഭാഷയുടെ സ്വഭാവത്തിനിണങ്ങുന്ന മട്ടിലാണ് കേരളപാണിനീയം രചിച്ചിരിക്കുന്നത്. സംസ്കൃതത്തിൽ നിന്നല്ല പ്രാചീന തമിഴിൽനിന്നാണ് മലയാളം ഉണ്ടായതെന്ന അഭിപ്രായമാണ് കേരളപാണിനീയത്തിൽ അദ്ദേഹം പ്രകടിപ്പിക്കുന്നത്. തമിഴിൽ നിന്ന് വേർപെട്ട് മലയാളം സ്വതന്ത്രഭാഷയായതിന് ഹേതുവായി കരുതാവുന്ന ആറു നയങ്ങൾ അദ്ദേഹം ഗ്രന്ഥത്തിൽ അവതരിപ്പിക്കുന്നുണ്ട്.
കേരള പാണിനീയം ഡോ. റോയ് ആംഗലേയത്തിലേക്ക് തർജ്ജമചെയ്തിട്ടുണ്ട്. 

കേരളപാണിനീയം 8 വിഭാഗങ്ങളും അവയുടെ ഉപവിഭാഗങ്ങളും ഉൾക്കൊള്ളുന്നു: ആഗമികവ്യാകരണരീതിയോടും വിവരണാത്മക വും നിർദ്ദേശത്മകവുമായ ഈ രീതികളും വ്യാകരണ പുസ്തകത്തിൽ അവലംബിച്ചിട്ടുണ്ട്. പീഠികയാണ് കേരളപാണിനീയത്തിലെ ശ്രദ്ധേയമായ ഒരു ഭാഗം. കൊടുന്തമിഴ് മലയാളം ആയി പരിണമിച്ചതിൻ്റെ മൂന്ന് ബാഹ്യ കാരണങ്ങളും ആറ് ആഭ്യന്തര കാരണങ്ങളും വിവരിക്കുന്നത് പീഠികയിൽ ആണ്. ചില പോരായ്മകൾ ഉണ്ടെങ്കിലും എ ആറിന്റെ ഭാഷാ നയങ്ങൾ അദ്ദേഹത്തിന്റെ നിരീക്ഷണ പാഠവത്തിന് തെളിവാണ്.

## പുറത്തേക്കുള്ള കണ്ണികൾ
* http://central.tnopac.gov.in/cgi-bin/koha/opac-detailprint.pl?biblionumber=149480 
* http://www.thehindu.com/news/cities/Kochi/a-royal-who-spoke-commoners-tongue/article4439819.ece
* http://www.veethi.com/articles/thampuran-of-malayalam-language-article-2607.htm
* https://books.sayahna.org/ml/pdf/keralapanineeyam.pdf
## അവലംബം

വർഗ്ഗം:മലയാള വ്യാകരണ ഗ്രന്ഥങ്ങൾ
വർഗ്ഗം:മലയാളവ്യാകരണം
വർഗ്ഗം:എ.ആർ. രാജരാജവർമ്മ
ജൂലൈ 31

ഗ്രിഗോറിയൻ കലണ്ടർ പ്രകാരം **ജൂലൈ 31** വർഷത്തിലെ 212 (അധിവർഷത്തിൽ 213)-ാം ദിനമാണ്

## ചരിത്രസംഭവങ്ങൾ

* 1658 - ഔറംഗസീബ് മുഗള ചക്രവർത്തിയായി സ്വയം അവരോധിതനായി.
* 1959 - വിമോചന സമരത്തെത്തുടർന്ന് ഇ.എം.എസ്. മന്ത്രിസഭയെ പുറത്താക്കി കേരളത്തിൽ രാഷ്ട്രപതി ഭരണം ഏർപ്പെടുത്തി.


## ജനനം
* 1880 - ഹിന്ദി-ഉറുദു സാഹിത്യകാരനായ മുൻഷി പ്രേംചന്ദ്
* 1965 - ഹാരി പോട്ടർ കഥാകാരി ജെ.കെ. റൗളിംഗ്

## മരണം
* 1980 - പ്രമുഖ ഇന്ത്യൻ ചലച്ചിത്ര പിന്നണി ഗായകനായിരുന്ന മുഹമ്മദ് റഫി

## മറ്റു പ്രത്യേകതകൾ

വർഗ്ഗം:ജൂലൈ 31
കേരളത്തിലെ സുറിയാനി കത്തോലിക്ക‌ർ

സീറോ-മലബാർ സഭയിൽ ഉൾപെട്ടവർ കേരളത്തിൽ സുറിയാനി കത്തോലിക്കർ എന്നറിയപ്പെടുന്നു. മലങ്കര കൽദായ സുറിയാനിക്കാരെന്ന് മുമ്പ് വിളിക്കപ്പെട്ടിരുന്ന സീറോ-മലബാർ സഭക്കാരെയാണു പൊതുവേ *സുറിയാനി കത്തോലിക്ക‌ർ* എന്ന് വിളിക്കുന്നത്. ഇതോടൊപ്പം മലങ്കര കത്തോലിക്കർ എന്നറിയപ്പെടുന്ന മലങ്കര സുറിയാനി കത്തോലിക്കാ സഭയിൽ ഉൾപെട്ടവരും വിശാല അർത്ഥത്തിൽ  ഇന്ത്യയിലെ സുറിയാനി കത്തോലിക്കർ എന്ന് വിളിക്കപ്പെടാറുണ്ട്.

1599ലെ ഉദയംപേരൂർ സൂനഹദോസ്, തുടർന്നുണ്ടായ കൂനൻ കുരിശു സത്യം എന്നിവ കേരളത്തിലെ മാർത്തോമാ ക്രിസ്ത്യാനികളെ രണ്ട് വിഭാഗങ്ങൾ ആക്കി മാറ്റി. അതിൽ കത്തോലിക്കരായിത്തുടർന്ന വിഭാഗം പഴയ പൗരസ്ത്യ സുറിയാനി ആരാധനാക്രമവും ഇരുസ്വഭാവവിശ്വാസവും പിന്തുടർന്നതിനാൽ പഴയകൂറ്റുകാരെന്നും മറുവിഭാഗം കത്തോലിക്കാ ബന്ധം അവസാനിപ്പിച്ച് അന്ത്യോഖ്യൻ റീത്തും ഏകസ്വഭാവവിശ്വാസവും സ്വീകരിച്ചതിനാൽ പുത്തങ്കൂറ്റുകാരെന്നും അറിയപ്പെടാൻ തുടങ്ങി. 1663-ൽ പറമ്പിൽ ചാണ്ടി മെത്രാൻ പ്രഥമ തദ്ദേശീയ മെത്രാനായി കത്തോലിക്കാ സഭയിൽ അവരോധിതനായതോടെ അദ്ദേഹത്തിൻറെ നേതൃത്വത്തിൽ പഴയകൂറ്റുകാർ അണിനിരന്നു. അവർ സുറിയാനി കത്തോലിക്കർ എന്ന് അറിയപ്പെട്ടു. പിൽക്കാലത്ത്  സിറോ-മലബാർ സഭ എന്ന പേര് കൈവന്നു. 

അതേസമയം പുത്തങ്കൂറ്റുകാർ മലങ്കര സഭക്കാർ എന്നും യാക്കോബായക്കാർ എന്നും അറിയപ്പെട്ടു. മലങ്കര സഭയിലെ ഒരു മെത്രാപ്പോലീത്തയായിരുന്ന ഗീവർഗീസ് മാർ ഇവാനിയോസ് 1930 ൽ കത്തോലിക്കാ സഭയിൽ പുനരൈക്യപ്പെട്ടപ്പോൾ മലങ്കര സുറിയാനി കത്തോലിക്കാ സഭയും രൂപംകൊണ്ടു. ഈ സഭാംഗങ്ങൾ പൊതുവെ മലങ്കര കത്തോലിക്കർ എന്നാണ് അറിയപ്പെടുന്നത്.

സുറിയാനി കത്തോലിക്ക‌രെ പൊതുവേ ജാതിപരമായി നസ്രാണികൾ അഥവാ സുറിയാനി ക്രിസ്ത്യാനികളായി പരിഗണിയ്ക്കുന്നു. കേരളത്തിൽ സുറിയാനി കത്തോലിക്ക‌ർ അല്ലാത്ത കത്തോലിക്ക‌ാവിഭാഗം ലത്തീൻ കത്തോലിക്ക‌രാണു്. 

വർഗ്ഗം:സുറിയാനി ക്രിസ്ത്യാനികൾ
വർഗ്ഗം:സുറിയാനി കത്തോലിക്ക‌ർ
ഏപ്രിൽ 5

__NOEDITSECTION__
ഗ്രിഗോറിയൻ കലണ്ടർ പ്രകാരം **ഏപ്രിൽ 5** വർഷത്തിലെ 95(അധിവർഷത്തിൽ 96)-ാം ദിനമാണ്. 

## ചരിത്രസംഭവങ്ങൾ

*1804 - സ്കോട്ട്ലന്റിലെ‍ പോസിലിൽ ലോകത്ത് രേഖപ്പെടുത്തിയിട്ടുള്ള ആദ്യ ഉൽക്കാപതനം. (ഹൈ പോസിൽ ഉൽക്ക എന്നാണ്‌ ഇത് അറിയപ്പെടുന്നത്).
*1897 - ഗ്രീസും തുർക്കിയും തമ്മിൽ 'മുപ്പതുദിന യുദ്ധം' എന്നറിയപ്പെടുന്ന യുദ്ധം തുർക്കിയിലെ ഒട്ടോമൻ സാമ്രാജ്യം പ്രഖ്യാപിച്ചു.
*1930 - ഉപ്പുസത്യാഗ്രഹം: ദണ്ഡിയാത്രയുടെ പരിസമാപ്തി. മഹാത്മാഗാന്ധിയും അനുയായികളും ഗുജറാത്തിലെ ദണ്ഡി കടപ്പുറത്ത് ഉപ്പുണ്ടാക്കി നിയമം ലംഘിച്ചു.
*1942 - രണ്ടാം ലോകമഹായുദ്ധം: ജപ്പാൻ നാവികസേന കൊളംബോ ആക്രമിച്ചു. ബ്രിട്ടീഷ് കപ്പൽപ്പടയുടെ, എച്ച്.എം.എസ്. കോൺവാൾ, എച്ച്.എം.എസ്. ഡോർസെറ്റ്ഷെയർ എന്നീ കപ്പലുകൾ മുക്കി. 
*1944 - രണ്ടാം ലോകമഹായുദ്ധം: ഗ്രീക്ക് പട്ടണമായ ക്ലെയ്സോറയിലെ 270 താമസക്കാരെ ജർമനിക്കാർ കൊന്നൊടുക്കി.
*1955 - അനാരോഗ്യം നിമിത്തം, വിൻസ്റ്റൺ ചർച്ചിൽ ബ്രിട്ടീഷ് പ്രധാനമന്ത്രി സ്ഥാനം രാജിവച്ചു.
*1956 - ഫിഡൽ കാസ്ട്രോ, ക്യൂബൻ പ്രസിഡണ്ടിനെതിരായി യുദ്ധം പ്രഖ്യാപിച്ചു.
*1957 - കേരളത്തിൽ ഇ.എം.എസ്. നമ്പൂതിരിപ്പാടിന്റെ നേതൃത്വത്തിൽ കമ്മ്യൂണിസ്റ്റ് മന്ത്രിസഭ സത്യപ്രതിജ്ഞ ചെയ്ത് അധികാരമേറ്റു.

## ജന്മദിനങ്ങൾ
## ചരമവാർഷികങ്ങൾ
## മറ്റു പ്രത്യേകതകൾ

വർഗ്ഗം:ഏപ്രിൽ 5
കൊച്ചനൂർ

കേരളത്തിലെ തൃശ്ശൂർ ജില്ലയിലെ ചാവക്കാട് താലൂക്കിന്റെ ഭാഗമായ വടക്കേക്കാട് ഗ്രാമ പഞ്ചായത്തിൽ പെടുന്ന മൂന്നു ചതുരശ്ര കിലോമീറ്ററിൽ താഴെ മാത്രം വിസ്തീർണം വരുന്ന ഒരു ചെറിയ ഗ്രാമമാണ് **കൊച്ചനൂർ**. ഇന്ത്യക്ക് സ്വാതന്ത്ര്യം ലഭിക്കുന്നതിനു മുൻപ് കൊച്ചനൂർ തിരുക്കൊച്ചി രാജ്യത്തിന്റെയും മലബാറിന്റേയും അതിർത്തിയായിരുന്നു.  കൊച്ചനൂരിന്റെ അതിർഗ്രാമങ്ങൾ  കുന്നംകുളം മുനിസിപ്പാലിറ്റിയുടെ പടിഞ്ഞാറേ അതിരായ വട്ടംപാടം, പുന്നയൂർകുളം പഞ്ചായത്തിന്റെ തെക്കേ അതിർത്തിയായ ചമ്മനൂർ, വടക്കേക്കാട് പഞ്ചായത്തിലെ തന്നെ ഗ്രാമങ്ങളായ ഞമനേങ്ങാട്, കപ്ലേങ്ങാട് എന്നിവയാണ്‌. ദക്ഷിണേന്ത്യയിലെ പ്രശസ്തമായ തീർത്ഥാടന നഗരിയായ ഗുരുവായൂരും കേരളത്തിലെ പുരാതനമായ വാണിജ്യകേന്ദ്രങ്ങളിലൊന്നായ കുന്നംകുളവും കൊച്ചന്നൂരിന് അടുത്താണ്.
* കൊച്ചി അന്താരാഷ്ട്ര വിമാനത്താവളമാണ് ഏറ്റവും അടുത്തുള്ള വിമാനത്താവളം.
### കൊച്ചനൂരുകാരായ വ്യക്തികൾ
*കൊച്ചനൂർ അലി മൌലവി
*മംഗലത്തയിൽ അലി അബ്ദു

## പുറത്തേക്കുള്ള കണ്ണികൾ

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ

## വെബ് സൈറ്റ്
*]
വംശസ്ഥം

ഒരു സം‍സ്കൃത‍വർണ്ണവൃത്തമാണ് **വംശസ്ഥം**. ജഗതി എന്ന ഛന്ദസ്സിൽ പെട്ട (ഒരു വരിയിൽ 12 അക്ഷരങ്ങൾ) സമവൃത്തം.

## ലക്ഷണം
മലയാളത്തിൽ:

സംസ്കൃതത്തിൽ:

“ജ ത ജ ര” എന്നീ ഗണങ്ങൾ യഥാക്രമം വരുന്ന വൃത്തമാണു വംശസ്ഥം. പാദത്തിലെ ഗുരു ലഘു വിന്യാസം യഥാക്രമം ലഗംല ഗംഗംല ലഗംല ഗംലഗം എന്നിങ്ങനെ വരും.

## ഉദാഹരണങ്ങൾ

ഉദാ: എ.ആർ. രാജരാജവർമ്മയുടെ മലയാളശാകുന്തളം എന്ന ശാകുന്തളപരിഭാഷയിൽ നിന്നു്.

ഉദാ: 2 

ഉദാ: 3 

.

## സദൃശ വൃത്തങ്ങൾ
# വംശസ്ഥത്തിന്റെ പതിനൊന്നാമത്തെ അക്ഷരം കളഞ്ഞാൽ ഉപേന്ദ്രവജ്ര എന്ന വൃത്തമാകും. 
# വംശസ്ഥത്തിന്റെ ആദ്യത്തെ ലഘുവിനു പകരം ഗുരു ആയാൽ ഇന്ദ്രവംശ എന്ന വൃത്തമാകും. 
# വംശസ്ഥവും ഇന്ദ്രവംശയും കലർന്ന വൃത്തത്തെയും ഉപജാതി എന്നു പറയും.

ഈ മൂന്നുവൃത്തങ്ങളിലെയും ഗുരുലഘു വിന്യാസം ഇങ്ങനെ താരതമ്യം ചെയ്യാം. 

## മറ്റു വിവരങ്ങൾ

# കാളിദാസന്റെ കുമാരസംഭവം കാവ്യത്തിലെ അഞ്ചാം സർഗ്ഗം ഈ വൃത്തത്തിലാണു്.

വർഗ്ഗം:സമവൃത്തങ്ങൾ
വർഗ്ഗം:ജഗതി ഛന്ദസ്സ്
വർഗ്ഗം:നാട്യശാസ്ത്രത്തിലെ വൃത്തങ്ങൾ
വർഗ്ഗം:സദ്വൃത്തമാലികയിലെ വൃത്തങ്ങൾ
ദ്രുതവിളംബിതം

**ദ്രുതവിളംബിതം**: ഒരു സം‍സ്കൃത‍വർണ്ണവൃത്തം. ജഗതി എന്ന ഛന്ദസ്സിൽ പെട്ട (ഒരു വരിയിൽ 12 അക്ഷരങ്ങൾ) സമവൃത്തം.

## ലക്ഷണം

വൃത്തശാസ്ത്രസങ്കേതമനുസരിച്ചു്  “ന ഭ ഭ ര” എന്നീ ഗണങ്ങൾ വരുന്ന വൃത്തമാണു വംശസ്ഥം.

## ഉദാഹരണങ്ങൾ

ഉദാ: കേരളവർമ്മ വലിയകോയിത്തമ്പുരാൻ എഴുതിയ മണിപ്രവാളശാകുന്തളം എന്ന ശാകുന്തളപരിഭാഷയിൽ നിന്നു്.

## സാദൃശ്യമുള്ള മറ്റു വൃത്തങ്ങൾ
## മറ്റു വിവരങ്ങൾ

വർഗ്ഗം:സമവൃത്തങ്ങൾ
വർഗ്ഗം:ജഗതി ഛന്ദസ്സ്
പാലോളി മുഹമ്മദ് കുട്ടി

2006 മേയ് മുതൽ 2011 മേയ് 14 വരെ  കേരളത്തിലെ തദ്ദേശ ഭരണ മന്ത്രിയായിരുന്നു **പാലൊളി മുഹമ്മദ് കുട്ടി**. 1931 നവംബർ 11-നു മലപ്പുറത്തിനടുത്ത്‌ കോഡൂരിലെ ഇടത്തരം കർഷക കുടുംബത്തിൽ ജനിച്ചു. ഹൈസ്കൂൾ വിദ്യാഭ്യാസത്തിനു ശേഷം ഹൈദരാബാദ്‌ നൈസാമിന്റെ പട്ടാളത്തിൽ ചേർന്നു. പിന്നീട്‌ നാട്ടിൽ തിരിച്ചെത്തിയ ശേഷം കമ്യൂണിസ്റ്റ്‌ പ്രസ്ഥാനത്തിൽ സജീവമായി. കർഷക പ്രസ്ഥാനത്തിൽ ഒരു സജീവ പ്രവർത്തകനായിരുന്ന പാലൊളി 15 വർഷത്തോളം കർഷക സംഘത്തിന്റെ അദ്ധ്യക്ഷനായിരുന്നു. അടിയന്തരാവസ്ഥക്കാലത്ത് 16 മാസത്തോളം ഒളിവിലായിരുന്നു. ദേശാഭിമാനി പത്രം അച്ചടി-പ്രസിദ്ധീകരണ സ്ഥാ‍പനത്തിന്റെ ഡയറക്ടറായിരുന്നു. മലബാർ സാഹിത്യ പ്രസ്ഥാനത്തിൽ പാലൊളിക്ക് പ്രമുഖമായ ഒരു പങ്കുണ്ട്. ഇപ്പോൾ സി.പി.എം. കേന്ദ്ര, സംസ്ഥാന കമ്മിറ്റികളിൽ അംഗമാണ്. 1965-ൽ മങ്കടയിൽ നിന്നും 1967-ൽ പെരിന്തൽമണ്ണയിൽ നിന്നും 1996-ൽ പൊന്നാനിയിൽ നിന്നും കേരള നിയമസഭയിലേക്ക് തിരഞ്ഞെടുക്കപ്പെട്ടു. 1996 മുതൽ 2001 വരെയും 2006 മുതൽ 2011 വരെയും കേരള മന്ത്രിസഭയിൽ അംഗമായിരുന്നു .

പലോളി ഹൈദ്രുവിന്റെയും കാട്ടിക്കുള‍ങ്ങര ഖദീജയുടെയും മകൻ. ഭാര്യ: ഖദീജ. മക്കൾ: ഹൈദരലി, നബീസ, ജമീല, അഷറഫ്‌.

## വകുപ്പുകൾ

2006- അച്യുതാനന്ദൻ മന്ത്രിസഭയിൽ പഞ്ചായത്ത്, മുനിസിപ്പാലിറ്റികളും കോർപ്പറേഷനുകളും, നഗരാ‍സൂത്രണം, തദ്ദേശ വികസന സ്ഥാപനങ്ങൾ, കേരള പ്രാദേശീയ ഭരണ ഇൻസ്റ്റിറ്റ്യൂട്ട്, ഗ്രാമ വികസനം, വക്ഫ് - ഹജ്ജ് തീർത്ഥാടനം, ന്യൂനപക്ഷ ക്ഷേമം എന്നീ വകുപ്പുകൾ പാലൊളി കൈകാര്യം ചെയ്യുന്നു.

1996-ലെ ഇ.കെ.നായനാർ മന്ത്രിസഭയിൽ തദ്ദേശ സ്വയംഭരണ മന്ത്രിയായിരുന്നു. ഇടതുമുന്നണി കൺ വീനറായും പ്രവർത്തിച്ചു. ചൈന, ബഹറിൻ, യു.എ.ഇ., ഈജിപ്ത്, എന്നീ രാജ്യങ്ങൾ സന്ദർശിച്ചിട്ടുണ്ട്.

## കുറിപ്പുകൾ
*
## അവലംബം

## പുറത്തേക്കുള്ള കണ്ണികൾ
http://www.kerala.gov.in/government/pololy.htm 

വർഗ്ഗം:1931-ൽ ജനിച്ചവർ
വർഗ്ഗം:നവംബർ 11-ന് ജനിച്ചവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:പത്താം കേരള നിയമസഭയിലെ മന്ത്രിമാർ
വർഗ്ഗം:പന്ത്രണ്ടാം കേരള നിയമസഭയിലെ മന്ത്രിമാർ
വർഗ്ഗം:കേരളത്തിലെ തദ്ദേ​ശ സ്വയംഭരണം വകുപ്പ് മന്ത്രിമാർ
വർഗ്ഗം:ചിത്രം ആവശ്യമുള്ള രാഷ്ട്രീയനേതാക്കളുടെ താളുകൾ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
കന്നി (നക്ഷത്രരാശി)

]
ഭാരതത്തിലും, ഗ്രീസിലും യുവതിയായി കണക്കാക്കുന്ന നക്ഷത്ര രാശി ആണ് രാശിചക്രത്തിൽ ഉൾപ്പെടുന്ന **കന്നിരാശി**. പടിഞ്ഞാറു ഭാഗത്തുള്ള ചിങ്ങത്തിനും കിഴക്കു ഭാഗത്തുള്ള തുലാത്തിനും ഇടയിലായി സ്ഥിതി ചെയ്യുന്നു. സൂര്യൻ മലയാള മാസം കന്നിയിൽ ഈ രാശിയിലൂടെ സഞ്ചരിക്കുന്നതായി അനുഭവപ്പെടുന്നു. ഗ്രിഗോറിയൻ കാലഗണനാരീതിയിലെ ജൂലൈ മാസത്തിന്റെ ആരംഭത്തിൽ സന്ധ്യക്ക് കന്നിരാശി മദ്ധ്യാകാശത്തായി കാണാൻ കഴിയും. ഈ രാശിയിലെ ഏറ്റവും പ്രകാശം കൂടിയ നക്ഷത്രം ചിത്രാ നക്ഷത്രം ആണ്. യഥാർത്ഥത്തിൽ ഇതൊരു ഗ്രഹണ ജോഡി(Eclipsing Binary) ആണ്. സപ്തർഷികളിലെ വാലറ്റത്തെ മൂന്നു നക്ഷത്രങ്ങളെ കൂട്ടി യോജിപ്പിച്ചാൽ കിട്ടുന്ന വക്രരേഖ നീട്ടിയാൽ അത് ചിത്രയിലെത്തും.

### പ്രധാന നക്ഷത്രങ്ങൾ
ചിത്രക്കു പുറമെയുള്ള പ്രധാന നക്ഷത്രങ്ങളാണ് സാവിജാവ (β Virginis), പോരിമ (γ Vir), ഔവ(δ Virginis), വിൻഡെമിയാട്രിക്സ്(ε Virginis) എന്നിവ. ഹെസ്സെ (ζ Virginis), സാനിയ (η Virginis), സിർമ (ι Virginis), റിജിൽ അൽ അവ്വ (μ Virginis)  എന്നിവ മങ്ങിയ നക്ഷത്രങ്ങളാണ്.

70 Virginis  സൗരേതര ഗ്രഹങ്ങളെ കണ്ടെത്തിയ ആദ്യ നക്ഷത്രങ്ങളിൽ ഒന്നാണ്. വ്യാഴത്തിന്റെ 7.5 മടങ്ങ്  പിണ്ഡമുള്ള ഒരു നക്ഷത്രവും ഇതിൽ പെടും. ഏറ്റവും കൂടുതൽ പിണ്ഡമുള്ള സൗരേതര ഗ്രഹങ്ങളിലൊന്നിനെ കണ്ടെത്തിയിട്ടുള്ളത് കന്നി രാശിയിലെ Chi Virginis എന്ന നക്ഷത്രത്തിന്റെ ഗ്രഹയൂഥത്തിലാണ്. വ്യാഴത്തിന്റെ 11.1 മടങ്ങ് പിണ്ഡമാണ് ഇതിനുള്ളത്. കന്നിയിലെ ഒരു സൂര്യമാന നക്ഷത്രമാണ് 61 Virginis. ഇതിന്റെ ഗ്രഹങ്ങളിൽ ഒന്ന് അതിഭൗമ ഗ്രഹങ്ങളുടെ (super-Earth) ഗണത്തിൽ പെടും. രണ്ടെണ്ണം നെപ്റ്റ്യൂൺ പിണ്ഡഗ്രഹങ്ങളുടെ ഗണത്തിലും.

### സൗരയൂഥേതരഗ്രഹങ്ങൾ
ഇരുപത് നക്ഷത്രങ്ങൾക്കു ചുറ്റുമായി 26 ഗ്രഹങ്ങൾ ഭ്രമണം ചെയ്യുന്നതായി കണ്ടെത്തിയിട്ടുണ്ട്. 2009ലാണ് കന്നി രാശിയിൽ 8 ഗ്രഹങ്ങളെ കണ്ടെത്തിയത്. ഒരു വർഷം ഒരു രാശിയിൽ ഇത്രയും നക്ഷത്രങ്ങളെ കണ്ടെത്തിയ സംഭവം വേറെയില്ല.

### വിദൂരാകാശ പദാർത്ഥങ്ങൾ
ഗാലക്സികളാൽ സമ്പുഷ്ടമാണ് കന്നി രാശി. M49, M58, M59, M60, M61,M84, M86, M87, M89, M90 എന്നിവ ഈ രാശിയിൽ കാണുന്ന ഗാലക്സികളാണ്.

## മിത്തോളജി
ക്രി.പി. 1000നും 686നും ഇടയിൽ സൃഷ്ടിക്കപ്പെട്ടതെന്നു കരുതുന്ന ബാബിലോണിയൻ നക്ഷത്ര കാറ്റലോഗ് ആയ മുൽ.ആപിനിൽ ധാന്യത്തിന്റെ ദേവതയായ ഷാലായെ പ്രതിനിധീകരിച്ച് ഈ രാശിയെ അവതരിപ്പിക്കുന്നുണ്ട്. രാശിയിലെ ഏറ്റവും തിളക്കം കൂടിയ നക്ഷത്രമായ ചിത്രയെ (spīca) കന്യകയുടെ ധാന്യം കൊണ്ടുള്ള എന്ന അർത്ഥത്തിലാണ് (spīca virginis) ലാറ്റിനിൽ പ്രയോഗിക്കുന്നത്.

ഗ്രീക്കുകാർ അവരുടെ വിളവെടുപ്പിന്റെയും ധാന്യത്തിന്റെയും ദേവതയായ ദെമീറ്ററിനെയും റോമക്കാർ അവരുടെ കൃഷിദേവതയായ സീറീസിനെയും ഈ രാശി കൊണ്ട് പ്രതിനിധീകരിക്കുന്നു. നീതിയുടെ ദേവതയായ ആസ്ട്രീയ ആയും കന്നി രാശിയെ കണക്കാക്കാറുണ്ട്. ഈ ദേവതയുടെ കയ്യിലുള്ള നീതിയുടെ തുലാസായാണ് തുലാം രാശിയെ ചിത്രീകരിക്കാറുള്ളത്.

മദ്ധ്യകാല യുഗത്തിൽ ചിലയിടങ്ങളിൽ ഈ രാശി കന്യാമറിയത്തെ പ്രതിനിധീകരിച്ചു.

## ദൃശ്യചിത്രീകരണം

ഹിന്ദു ജ്യൊതിഷത്തിൽ "പരസഹായമില്ലാതെ ഒഴുകി നടക്കുന്ന തൊണിയിൽ ഒരു കൈയിൽ അഗ്നിയും മറുകൈയിൽ സസ്യവുമായി ഇരിക്കുന്ന കന്യകയാണു" രാശി സ്വരൂപം.
thumb|200px|right|നക്ഷത്രങ്ങളുമായി ബന്ധിപ്പിച്ചു കൊണ്ടുള്ള H.A.റേയുടെ രേഖാചിത്രം
γ Vir, η Vir, β Vir, ν Vir, ο Vir എന്നീ നക്ഷത്രങ്ങൾ തലയെ പ്രതിനിധീകരിക്കുന്നു. δ Vir, ζ Vir, α, θ Vir എന്നിവ ബ്ലൗസിനെയും α Vir, ζ Vir, τ Vir, ι Vir, κ Vir എന്നിവ പാവാടയെയും 109 Vir, μ Vir എന്നിവ പാദങ്ങളെയും ε Vir കൈയ്യിനെയും പ്രതിനിധീകരിക്കുന്നു.

വർഗ്ഗം:കന്നി നക്ഷത്രരാശി
സെപ്റ്റംബർ 8

ഗ്രിഗോറിയൻ കലണ്ടർ പ്രകാരം സെപ്റ്റംബർ 8 വർഷത്തിലെ 251 (അധിവർഷത്തിൽ 252)-ാം ദിനമാണ്

## ചരിത്രസംഭവങ്ങൾ

* 1941 - നാസിപ്പട സോവിയറ്റ് യൂണിയന്റെ രണ്ടാം വൻ‌നഗരമായ ലെനിൻ‌ഗ്രാഡ് ഉപരോധം ആരംഭിച്ചു.
* 1943 - ചെക്ക്‌ മാധ്യമപ്രവർത്തകനും കമ്മ്യൂണിസ്റ്റും നാസിവിരുദ്ധ പോരാളിയുമായിരുന്ന ജൂലിയസ് ഫ്യൂസിക്കിനെ നാസികൾ ക്രൂരമായി വധിച്ചു.

## ജനനം
സംഗീതജ്ഞൻ ഭൂപെൻ ഹസാരിക  വർഷം 1926

## മരണം == loka saaksharatha dinam ennu parannaal 21 allenkil 19

## മറ്റു പ്രത്യേകതകൾ
* അന്താരാഷ്ട്ര സാക്ഷരതാദിനം
* ലോക ഫിസിയോതെറാപ്പിദിനം

വർഗ്ഗം:സെപ്റ്റംബർ 8
സെപ്റ്റംബർ 9

ഗ്രിഗോറിയൻ കലണ്ടർ പ്രകാരം സെപ്റ്റംബർ 9 വർഷത്തിലെ 252 (അധിവർഷത്തിൽ 253)-ാം ദിനമാണ്

## ചരിത്രസംഭവങ്ങൾ


## ജനനം

* 1828-പ്രശസ്ത റഷ്യൻ സാഹിത്യകാരനായ ലിയോ ടോൾസ്റ്റോയ് ജനിച്ചു.

## മരണം
*2010 - മലയാള ചലച്ചിത്രകാരൻ വേണു നാഗവള്ളി

## മറ്റു പ്രത്യേകതകൾ

വർഗ്ഗം:സെപ്റ്റംബർ 9
സെപ്റ്റംബർ 10

ഗ്രിഗോറിയൻ കലണ്ടർ പ്രകാരം സെപ്റ്റംബർ 10 വർഷത്തിലെ 253 (അധിവർഷത്തിൽ 254)-ാം ദിനമാണ്

ഇതിന് മനുഷ്യാവകാശ ദിനമായി ആണ് ഞാൻ ആചരിക്കുന്നത്

## ചരിത്രസംഭവങ്ങൾ

* 1823 - സൈമൺ ബൊളിവർ പെറുവിന്റെ പ്രസിഡന്റായി. 
* 1963 - അമേരിക്കയിലെ പൗരാവകാശ സമരത്തിന്റെ ഭാഗമായി 20 കറുത്തവർഗ്ഗക്കാരായ വിദ്യാർത്ഥികൾ അലബാമയിലെ പബ്ലിക് സ്കൂളുകളിൽ പ്രവേശിച്ചു
* 1974 - പശ്ചിമാഫ്രിക്കയിലെ റിപ്പബ്ലിക് ഓഫ് ഗിനീ-ബിസൗ (Guinea-Bissau) പോർച്ചുഗലിന്റെ കൊളോണിയൽ ഭരണത്തിൽ നിന്നും സ്വതന്ത്രമായി.


1943 - സ്വാതന്ത്ര്യ സമര സേനാനിയും സുഭാഷ് ചന്ദ്ര ബോസിന്റെ  ഐ ൻ  എ ഭടനും ആയിരുന്ന വക്കം ഖാദർ നെ  അഞ്ചുവർഷത്തെ കഠിനതടവിനുശേഷം   സെപ്​റ്റംബർ 10ന്​   ബ്രിട്ടീഷുകാർ തൂക്കിലേറ്റി

## ജനനം
## മരണം

## 1943 സ്വാതന്ത്ര്യ സമര സേനാനിയും സുഭാഷ് ചന്ദ്ര ബോസിന്റെ  ഐ ൻ എ ഭടനും ആയിരുന്ന  വക്കം ഖാദർ .

വർഗ്ഗം:സെപ്റ്റംബർ 10
ഓഗസ്റ്റ് 30

__NOEDITSECTION__
ഗ്രിഗോറിയൻ കലണ്ടർ പ്രകാരം **ഓഗസ്റ്റ്‌ 30** വർഷത്തിലെ 243 (അധിവർഷത്തിൽ 244)-ാം ദിനമാണ്. 

## ചരിത്രസംഭവങ്ങൾ

* 1574 - ഗുരു രാം ദാസ് നാലാമത്തെ സിഖ് ഗുരുവായി
* 1836 - സഹോദരന്മാരായ അഗസ്റ്റസ് ചാപ്പ്മാൻ അല്ലെനും ജോൺ കിർബി അല്ലെനും ബഫല്ലോ ബേയോയുടെ തീരപ്രദേശങ്ങളിൽ ഹ്യൂസ്റ്റൻ സ്ഥാപിച്ചു.
* 1945 - ജപ്പാനിൽ നിന്നു് ബ്രിട്ടീഷ് സൈന്യത്തിന്റെ സഹായത്തോടെ ഹോങ്കോങ്ങിന് മോചനം.
* 1957 - തിരുവിതാംകൂർ സർവകലാശാല കേരള സർവകലാശാലയായി നിലവിൽവന്നു

## ജന്മദിനങ്ങൾ

## ചരമവാർഷികങ്ങൾ

## മറ്റു പ്രത്യേകതകൾ

* കാണാതായവർക്കുവേണ്ടിയുള്ള ദിനം

വർഗ്ഗം:ഓഗസ്റ്റ് 30
സെപ്റ്റംബർ 4

ഗ്രിഗോറിയൻ കലണ്ടർ പ്രകാരം **സെപ്റ്റംബർ 4** വർഷത്തിലെ 247 (അധിവർഷത്തിൽ 248)-ാം ദിനമാണ്

## ചരിത്രസംഭവങ്ങൾ

* 1888 - കൊഡാക് എന്ന വ്യാപാരമുദ്ര ജോർജ്ജ്‌ ഈസ്റ്റ്‌മാൻ രെജിസ്റ്റർ ചെയ്തു. കൂടാതെ റോൾ ഫിലിം ഉപയോഗിക്കുന്ന തന്റെ ക്യാമറക്ക് പേറ്റന്റ് നേടീ.
* 1956 - വിവരശേഖരണത്തിന്‌ കാന്തികഡിസ്ക് ഉപയോഗിക്കുന്ന ആദ്യ വ്യവസായികാടിസ്ഥാനത്തിലുള്ള ഐ.ബി.എം. റാമാക് 305 എന്ന കമ്പ്യൂട്ടർ പുറത്തിറങ്ങി.
* 1970 - സാൽ‌വദോർ അല്ലെൻഡെ ചിലിയുടെ പ്രസിഡണ്ടായി തെരഞ്ഞെടുക്കപ്പെട്ടു.
* 2016 - മദർ തെരേസയെ വിശുദ്ധയായി പ്രഖ്യാപിച്ചു.


## ജനനം
* 1917 - പ്രമുഖ മലയാളി ഗണിതശാസ്ത്രജ്ഞൻ ഡോ. പി.കെ. മേനോൻ

## മരണം
* 2006-ഓസ്ട്രേലിയൻ പ്രകൃതിശാസ്ത്രജ്ഞനും, ടെലിവിഷൻ അവതാരകനുമായ സ്റ്റീവ് ഇർവിൻ സ്റ്റിങ്‌റേ തിരണ്ടിയുടെ ആക്രമണത്തിൽ കൊല്ലപ്പെട്ടു.
## മറ്റു പ്രത്യേകതകൾ

വർഗ്ഗം:സെപ്റ്റംബർ 4
ബാലകൃഷ്ണൻ (വിവക്ഷകൾ)

*ബാലകൃഷ്ണൻ മാങ്ങാട് - സാഹിത്യകാരൻ
*എൻ.എൽ. ബാലകൃഷ്ണൻ - നിശ്ചല ഛായാഗ്രാഹകൻ, പ്രശസ്ത നടൻ
*എൻ.കെ. ബാലകൃഷ്ണൻ - രാഷ്ട്രീയപ്രവർത്തകൻ, മുൻ മന്ത്രി
*എസ്. ബാലകൃഷ്ണൻ - സംഗീതസംവിധായകൻ
*ഐ.സി. ബാലകൃഷ്ണൻ -രാഷ്ട്രീയപ്രവർത്തകൻ, കോൺഗ്രസ് നേതാവ്
*കവിത ബാലകൃഷ്ണൻ -യുവചിത്രകാരിയും കവിയത്രിയും കലാനിരൂപകയും
*കെ. ബാലകൃഷ്ണൻ - പത്രാധിപനും എഴുത്തുകാരനും
*കെ.കെ. ബാലകൃഷ്ണൻ - മുൻമന്ത്രിയും കോൺഗ്രസ് നേതാവും 
*കെ.ജി. ബാലകൃഷ്ണൻ - സുപ്രീം കോടതി മുൻ ചീഫ് ജസ്റ്റിസ്
*കോടിയേരി ബാലകൃഷ്ണൻ- രാഷ്ട്രീയപ്രവർത്തകൻ, സി.പി.എം. നേതാവ്
*ചിറക്കൽ ടി. ബാലകൃഷ്ണൻ നായർ - കേരളത്തിലെ ഒരു ചരിത്രകാരനും, ഫോക്‌ലോർ പ്രവർത്തകനും.
*ഡോ. ബാലകൃഷ്ണൻ - ചലച്ചിത്ര സംവിധായകൻ,നിർമ്മാതാവ്, ഗാനരചയിതാവ്, തിരക്കഥാകൃത്ത്
*തെങ്ങമം ബാലകൃഷ്ണൻ- രാഷ്ട്രീയപ്രവർത്തകൻ, സി.പി.ഐ. നേതാവ്
*പി.കെ. ബാലകൃഷ്ണൻ -  ചരിത്രകാരനും,സാമൂഹ്യ-രാഷ്ട്രീയ വിമർശകനും, നിരൂപകനും, പത്രപ്രവർത്തകനും.
*മധു ബാലകൃഷ്ണൻ -പിന്നണിഗായകൻ
*രാധാ ബാലകൃഷ്ണൻ  -ഇന്ത്യൻ ഭൗതികശാസ്ത്രജ്ഞ
*വി. ബാലകൃഷ്ണൻ - സാഹിത്യകാരൻ
*സി. ബാലകൃഷ്ണൻ - പർവ്വതാരോഹകൻ
*സി.എൻ. ബാലകൃഷ്ണൻ - രാഷ്ട്രീയപ്രവർത്തകൻ, കോൺഗ്രസ് നേതാവ്
*സി.കെ. ബാലകൃഷ്ണൻ -രാഷ്ട്രീയപ്രവർത്തകൻ, സി.പി.എം. നേതാവ്
*സി.വി. ബാലകൃഷ്ണൻ - മലയാള സാഹിത്യകാരനും, തിരക്കഥാകൃത്തും
ആർ. ലീലാദേവി

ഇന്ത്യയിലെ പ്രമുഖയായ എഴുത്തുകാരിയാണ് **ആർ. ലീലാദേവി**. ഒരു അദ്ധ്യാപികയായും ലീലാദേവി സേവനം അനുഷ്ഠിച്ചിട്ടുണ്ട്. വിദ്യാഭ്യാസ വകുപ്പിലെ ഡെപ്യൂട്ടി ഡയറക്ടർ ആയി വിരമിച്ചു. മലയാളം, ഇംഗ്ലീഷ്, സംസ്കൃതം ഭാഷകളിൽ ലീലാദേവി ഗ്രന്ഥങ്ങൾ രചിക്കുകയും തർജ്ജമ ചെയ്യുകയും ചെയ്തു.

## എഴുത്ത്, തർജ്ജിമ

ഡോ. ആർ ലീലാദേവി മുന്നൂറിലധികം കൃതികൾ എഴുതുകയും തർജ്ജമ ചെയ്യുകയും ചെയ്തിട്ടുണ്ട്. ഭർത്താവായിരുന്ന വി. ബാലകൃഷ്ണനും ഒന്നിച്ചായിരുന്നു എഴുത്തും തർജ്ജമകളും. ഭൂരിഭാഗം കൃതികളും മലയാളം, ഇംഗ്ലീഷ് ഭാഷകളിൽ എഴുതിയ കൃതികളും തർജ്ജമകളിൽ ഭൂരിഭാഗവും മലയാളത്തിൽ നിന്ന് ഇംഗ്ലീഷിലേക്കും സംസ്കൃതത്തിൽ നിന്നും ഇംഗ്ലീഷിൽ നിന്നും മലയാളത്തിലേക്കും തർജ്ജമ ചെയ്തവയും ആണ്.

ബുദ്ധമതത്തെ കുറിച്ചുള്ള നാഗാനന്ദം എന്ന സംസ്കൃത നാടകം തർജ്ജമചെയ്തത് സാഹിത്യനിരൂപകരുടെ പ്രശംസ പിടിച്ചുപറ്റി. മാർത്താണ്ഡവർമ്മ, നാരായണീയം, മഹാഭാരതത്തിലെ വിദുരഗീത എന്നിവയുടെ തർജ്ജമകൾ ലീലാദേവിയുടെ കൃതികളിൽ ചിലതാണ്. ഇന്ത്യൻ സ്വാതന്ത്ര്യ സമരത്തിൽ എഴുത്തുകാരുടെ പങ്ക് എന്ന പുസ്തകത്തിന്റെ ഇംഗ്ലീഷ് ഭാഷാ വിഭാഗത്തിലേക്ക് ലീലാദേവി സംഭാവനകൾ നൽകിയിട്ടുണ്ട്.

### നാടകം

ലീലാദേവി രചിച്ച നാടകമായ *പുതിയ ചക്രവാളം* പഞ്ചായത്ത് രാജിനെക്കുറിച്ചുള്ള ആദ്യത്തെ നാടകമാണ്.

## തിരഞ്ഞെടുത്ത കൃതികൾ

**പ്രാതിനിധ്യത്തിൽ നിന്ന് പങ്കാളിത്തത്തിലേയ്ക്ക്* – പഞ്ചായത്ത് രാജിനെ കുറിച്ചുള്ള ആദ്യത്തെ പുസ്തകം
**[[സരോജിനി നായിഡു]]* – ആത്മകഥ
**നീല മുല്ല* – ഭാവനാ നോവൽ
**കുങ്കുമം* – കാശ്മീരിലെ ഐതിഹ്യങ്ങളെയും ഇതിഹാസങ്ങളെയും കുറിച്ച് ഒരു നോവൽ
**മന്നത്തു പത്മനാഭനും കേരളത്തിലെ നായർ നവോത്ഥാനവും* – നായർ നവോത്ഥാനവും അവരുടെ ചരിത്രവും.
**കേരള ചരിത്രത്തിൽ നിന്ന് ഒരേട്*
**മലയാള സാഹിത്യ ചരിത്രം*
**കേരള ചരിത്രം*
**മലയാള സാഹിത്യത്തിൽ ഇംഗ്ലീഷിന്റെ സ്വാധീനം*
**ഇന്ത്യൻ നാഷണൽ കോൺഗ്രസ് - നൂറുവർഷങ്ങൾ* – ഇന്ത്യൻ നാഷണൽ കോൺഗ്രസിന്റെ ചരിത്രം - കോൺഗ്രസ് ശതാബ്ദിക്ക് പ്രസിദ്ധീകരിച്ചത്. 
**ഇംഗ്ലീഷ് അദ്ധ്യാപന വഴികാട്ടി*
**Ethics* (ISBN 8170303583) 
*'Crescent moon. Trans. by R. Leela Devi. New Delhi: Pankaj Publications, 1979.
**വേദങ്ങളിലെ ദൈവങ്ങളും ചില മന്ത്രങ്ങളും* 
*'പ്രഭാത് ഇംഗ്ലീഷ് മലയാളം നിഘണ്ടു
*'History of Malayalam literature. Educational Supplies Depot, 1977 
*'English language section of the book Contribution of Writers to Indian Freedom Movement.
*' History of Kerala 
*'Influence of English on Malayalam novels 
*' History of Malayalam literature 
*'The Vidur-gita 
*'Blue Jasmine: A novel (review)
*'From Representation to Participation 
*'Malayalam-Malayalam English Hindi dictionary 
*' വേദങ്ങൾ
*'മാർത്താണ്ഡ വർമ്മ (ഇംഗ്ലീഷ് തർജ്ജമ)
*'മലയാള ഭാഷാ ശാസ്ത്രം 
*'ഇസ്രായേൽ മക്കൾ (നോവൽ)
*'ലോക മത വിജ്ഞാനകോശ നിഘണ്ടു 
*ചതുർഭാഷാ നിഘണ്ടു 

## Notes

*Web site http://www.balaleela.com 
*Books list http://www.google.co.in/url?sa=t&source=web&cd=1&ved=0CBsQFjAA&url=http%3A%2F%2Fwww.scribd.com%2Fdoc%2F50599396%2FList-of-Books-by-V-Balakrishnan-and-R-Leela-Devi&ei=pS3iTYLVKM2JrAfuu624Bg&usg=AFQjCNFzd05su2RpOu4bUwTINCcDogaXEQ

വർഗ്ഗം:1932-ൽ ജനിച്ചവർ
വർഗ്ഗം: 1998-ൽ മരിച്ചവർ
വർഗ്ഗം:ഫെബ്രുവരി 13-ന് ജനിച്ചവർ
വർഗ്ഗം:മേയ് 19-ന് മരിച്ചവർ

വർഗ്ഗം:മലയാള ബാലസാഹിത്യകാരന്മാർ
വർഗ്ഗം:കോട്ടയം ജില്ലയിൽ ജനിച്ചവർ
വാത്സ്യായനൻ

കാമസൂത്രം എന്ന വിശ്വപ്രസിദ്ധ സംസ്കൃത ഗ്രന്ഥത്തിന്റെ കർത്താവായ മഹർഷിയാണ് **വാത്സ്യായനൻ**. ജീവിച്ചിരുന്ന കാലഘട്ടത്തിനെ പറ്റി കൃത്യമായ അറിവുകൾ ഇല്ല. ഭാരതീയ ശിൽപകലയെയും വാത്സ്യായനന്റെ കാമശാസ്ത്ര നിഗമനങ്ങൾ സ്വാധീനിച്ചിട്ടുണ്ടെന്ന് ഖജൂരാഹോയിലെയും മറ്റും ശില്പങ്ങൾ തെളിയിക്കുന്നു.  വിവാഹത്തിലേർപ്പെടുന്നവർ അറിഞ്ഞിരിക്കേണ്ട വിവരങ്ങൾ, ഔഷധപ്രയോഗങ്ങൾ, രതിലീലകൾ, രതിനിലകൾ, എന്നിവ കാമസൂത്രം വിശദീകരിക്കുന്നു. ഗൗതമപ്രോക്തമായ ന്യായസൂത്രം എന്ന ന്യായശാസ്ത്രത്തിന്റെ ഭാഷ്യകർത്താവും വാത്സ്യായനൻ ആണ്

## ജീവിത കാലം
വാത്സ്യായനൻ ജീവിച്ചിരുന്ന കൃത്യമായ കാലഘട്ടത്തിനെ പറ്റി കൃത്യമായ അറിവുകൾ ഇല്ല. എന്നാൽ ജീവിച്ചിരുന്നത് ഒന്നാം  നൂറ്റാണ്ടിനും  ആറാം  നൂറ്റാണ്ടിനും  ഇടയിലാണെന്ന് സൂചനയുണ്ട്. കാമസൂത്രത്തിൽ ശതകർണി എന്ന കുണ്ടല രാജാവിനെക്കുറിച്ച്  പറയുന്നുണ്ട്; അദ്ദേഹം  ഒന്നാം  നൂറ്റാണ്ടിൽ ജീവിച്ചതിനാൽ വാത്സ്യായനൻ അതിനു ശേഷമായിരിക്കണം ജീവിച്ചിരുന്നത്. എന്നാൽ ആറാം  നൂറ്റാണ്ടിൽ വരാഹമിഹിരൻ ബൃഹദ്സംഹിതത്തിന്റെ 18-ാം അദ്ധ്യായത്തിൽ കാമത്തെക്കുറിച്ച് പറയുന്നത് വാത്സ്യായാനന്റെ കാമസൂത്രത്തിൽ നിന്നാണ്. ഇങ്ങനെ വാത്സ്യായനൻ ജീവിച്ചിരുന്ന ഒന്നും ആറും നൂറ്റാണ്ടുകളുടെ മദ്ധ്യ കാലഘട്ടത്തിലാണെന്ന് ഏകദേശം ഊഹിക്കാം.മല്ലനാഗൻ എന്ന കാമത്തിന്റെ മൂർത്തിയുമായി  വാത്സ്യായന്റെ പേരു കൂട്ടിവായിക്കറുണ്ട്. കാമാഖ്യയിലെ യോനി പൂജക്കും വാത്സ്യായനപ്രോക്തമായ തുടക്കമാണ് പറയപ്പെടുന്നത്. കാമത്തിലൂടെ മോക്ഷത്തിലെത്താമെന്ന വാത്സ്യായനശാസ്ത്രം പിന്നീറ്റ് ആചാര്യ രജനീഷിനെപോലുള്ളവരെയും ആകർഷിക്കുകയുണ്ടായി. 

## ഇതും കാണുക
* കാമസൂത്രം
* അനംഗരംഗം

## അവലംബം


വർഗ്ഗം:ജീവചരിത്രം
രേതസ്

പുരുഷബീജങ്ങൾ ഉൾക്കൊള്ളുന്ന പ്രത്യുല്പാദന സഹായകമായ കൊഴുത്ത ദ്രാവകമാണ്‌ **രേതസ് ** അഥവാ **ശുക്ലം. ഇംഗ്ലീഷിൽ സെമെൻ (semen)**. സസ്തനികളിലെ ആൺജീവികളാണ്‌ ശുക്ലം ഉത്പാദിപ്പിക്കുക. പൊതുവേ വെളുപ്പോ വെളുപ്പ് കലർന്നതോവായ നിറമാണ് രേതസിന്. ലൈംഗിക ബന്ധത്തിലോ, സ്വയംഭോഗം ചെയ്യുമ്പോഴോ, ഉറക്കത്തിലോ സ്കലനം നടക്കുന്നതോടെ ലിംഗത്തിലൂടെ രേതസ്സ് പുറത്തേക്ക് വരുന്നു. കോടിക്കണക്കിന് ബീജാണുക്കളാണ് ഒരു സ്ഖലനത്തിൽ ശുക്ളത്തിലൂടെ പുറത്തു വരുന്നത്. ഈ ദ്രവത്തിലുള്ള ഒരു പുരുഷ ബീജവും സ്ത്രീയിൽ ഉത്പാദിപ്പിക്കപ്പെടുന്ന അണ്ഡവും ചേർന്നാൽ ഗർഭധാരണം നടക്കുന്നു. പുരുഷന്മാരിൽ  ശുക്ല വിസർജനത്തിന് മുന്നോടിയായി ചെറിയ തോതിൽ വഴുവഴുപ്പുള്ള സ്നേഹദ്രവം (രതിസലിലം) സ്രവിക്കപ്പെടാറുണ്ട്. ഇതിലും ബീജത്തിന്റെ സാന്നിധ്യം കാണാറുണ്ട്. ഈ ദ്രാവകവും രേതസ്സും തികച്ചും വ്യത്യസ്തമാണ്.    

## രേതോധേയം
ഉദ്ധരിക്കപ്പെട്ട ശിശ്നത്തിൽ നിന്ന് രേതസ് പുറത്തേക്ക് വരുന്ന പ്രക്രിയയാണ് രേതോധേയം

## മറ്റ് ലിങ്കുകൾ

*"factors that affect spermatogenesis" 
*["Does Semen Have Antidepressant Properties?" By [Gordon G. Gallup]]
*simple article about sperm contents
*Article about semen addiction
* Lisa Jean Moore Ph.D., MPH. In Shining Armor: Representations of sperm in children's books  American Sexuality Magazine. Accessed 3-27-07.

വർഗ്ഗം:ശരീരസ്രവങ്ങൾ
വർഗ്ഗം:ലൈംഗികത
വർഗ്ഗം:രേതസ്
അച്ചുതണ്ട് ശക്തികൾ

thumb|400px|രണ്ടാം ലോകമഹായുദ്ധത്തിന്റെ വിവിധ ദശകളിൽ അച്ചുതണ്ടുശക്തികളുടെ നിയന്ത്രണത്തിലുണ്ടായിരുന്ന യൂറോപ്യൻപ്രദേശങ്ങൾ നീല നിറത്തിൽ കാണിച്ചിരിക്കുന്നു.

രണ്ടാം ലോകമഹായുദ്ധ കാലത്ത്, സഖ്യകക്ഷികൾക്ക് എതിരേ അണിനിരന്ന രാജ്യങ്ങളെയാണ് **അച്ചുതണ്ട് ശക്തികൾ** (**Axis Powers**) എന്നു പറയുന്നത്. മൂന്ന് പ്രധാന അച്ചുതണ്ട് ശക്തികൾ ഇവരായിരുന്നു - ജർമ്മനി, ജപ്പാൻ , ഇറ്റലി. റോം - ബെർലിൻ - റ്റോക്യോ അച്ചുതണ്ടുകൾ എന്നാണ് ഇവർ സ്വയം വിശേഷിപ്പിച്ചിരുന്നത്
. അച്ചുതണ്ടു ശക്തികളുടെ പൂർണ്ണപരാജയത്തോടെയാണ് രണ്ടാം ലോകമഹായുദ്ധം അവസാനിച്ചത്.

## ഉത്ഭവം
അച്ചുതണ്ടു ശക്തികൾ എന്ന പദം ആദ്യമായുപയോഗിച്ചത് ഹംഗേറിയൻ പ്രധാനമന്ത്രിയായിരുന്ന ഗയുല ഗോമ്പോസ്‌ ആണ്. ഇറ്റാലിയൻ ഭരണാധികാരിയായിരുന്ന ബെനിറ്റോ മുസ്സോളിനിയാണ് ഈ വാക്കിന് പ്രചാരം നൽകിയത്. 1936 ഒക്ടോബർ 25 ന് ജർമ്മനിയും ഇറ്റലിയും തമ്മിൽ ഒരു സൗഹൃദക്കരാർ ഒപ്പിട്ടു. ഇതിനെ അടിസ്ഥാനമാക്കി തന്റെ ഒരു പ്രസംഗത്തിൽ മുസ്സോളിനി റോം - ബെർലിൻ അച്ചുതണ്ടിനെക്കുറിച്ചു പറയുകയുണ്ടായി, ഈ അച്ചുതണ്ടിനു  കേന്ദ്രമാക്കി ഭാവിയിൽ മറ്റു യൂറോപ്യൻ രാജ്യങ്ങൾ കറങ്ങും എന്നരീതിയിലുള്ള പ്രസ്താവനകൾ അദ്ദേഹത്തിൽ നിന്നുണ്ടായി.

## അവലംബം
 
      
 

വർഗ്ഗം:ലോകചരിത്രം
വർഗ്ഗം:ലോകമഹായുദ്ധങ്ങൾ
ലോകത്തിലെ നീളം കൂടിയ നദികൾ

ലോകത്തിലെ ഏറ്റവും നീളം കൂടിയ നദികളുടെ സൂചികയാണ് ഈ ലേഖനത്തിൽ. 1000 കിലോമീറ്ററിൽ കൂടുതൽ നീളമുള്ള നദികൾ ഇതിൽ 
ഉൾപ്പെടുത്തിയിട്ടുണ്ട്

## നദിയുടെ നീളത്തിന്റെ നിർവചനം

ഒരു നദിയുടെ നീളം എളുപ്പത്തിൽ അളക്കാവുന്ന ഒന്നല്ല. നദിയുടെ ഉത്ഭവം, മുഖം എന്നിവ തിരിച്ചറിഞ്ഞ ശേഷം ഇവ തമ്മിലുള്ള കൃത്യമായ ദൂരം അളക്കേണ്ടിയിക്കുന്നു. മിക്ക നദികളുടേയും നീളം ഇതിനാൽ ഏകദേശമായ അളവാണ്. ഉദാഹരണത്തിനു ആമസോൺ നദിക്കാണോ നൈൽ നദിക്കാണോ നീളം കൂടുതൽ എന്നതിൽ അഭിപ്രായ വ്യത്യാസം ഉണ്ട് . 

ഒരു നദിക്ക് സാധാരണ അനേകം പോഷക നദികൾ ഉള്ളതു കൊണ്ട് നദിയുടെ ഉത്ഭവസ്ഥാനം തിട്ടപ്പെടുത്താൻ ബുദ്ധിമുട്ടാവുന്നു. പോഷക
നദികളുടെ ഉത്ഭവ സ്ഥാനങ്ങളിൽ, നദീമുഖത്ത് നിന്ന് എറ്റവും ദൂരം കൂടിയ ഉത്ഭവസ്ഥാനത്തെ മുഖ്യ നദിയുടേതായ് കരുതപ്പെടുകയും നദിക്ക് 
പരമാവധി നീളം സിദ്ധിക്കുന്നു. എന്നാൽ ആ പോഷകനദിയുടെ പേര് മുഖ്യ നദിക്ക് ലഭിക്കണമെന്നില്ല. ഉദാഹരണത്തിനു മിസിസിപ്പി നദിയുടെ
ഏറ്റവും ദൂരത്തുള്ള ഉത്ഭവസ്ഥാനമായി കണക്കാക്കുന്നത് മിസ്സൗറി നദിയുടേതാണ് എന്നാൽ മിസിസിപ്പി 'മിസിസിപ്പി-മിസ്സൗറീ' യുടെ പോഷക
നദി മാത്രമാണ്. നദിയുടെ നീളം പറയുമ്പോൾ 'മിസിസിപ്പി-മിസ്സൗറീ'യുടെ നീളം എന്നു പറയുന്നു. 

അതിനാൽ ഈ ലേഖനത്തിൽ "നീളം" എന്നുദ്ദേശിക്കുന്നത്, പോഷകനദികൾ അടങ്ങിയ നദീ ശൃംഖലയുടേതാണ്.

നദികൾ കാലികമായി ഒഴുകുന്നതിനാലും, തടാകങ്ങൾ , ചതുപ്പ് നിലങ്ങൾ എന്നിവയുടെ വിസ്തീർണം മാറുന്നതിനാലും ഉത്ഭവം കൃത്യമായ് പറയുവാൻ സാധ്യമല്ല.ചില നദികൾക്ക് വലിയ ആഴിമുഖങ്ങൾ ഉണ്ടാകുകയും ഇവ അനുക്രമമായ് വീതി കൂടി സമുദ്രത്തിൽ ചേരുന്നു. ഇങ്ങനെ വരുമ്പോൾ നദീമുഖം നിർണയിക്കാനും ബുദ്ധിമുട്ടാവുന്നു. ഉദാഹരണത്തിന് ആമസോൺ നദിയും സേന്റ് ലോറൻസ് നദിയും. ചില നദികൾക്ക് മുഖം ഉണ്ടാകാറില്ല, അതിനു മുൻപേ അവ ബാഷ്പീകരിക്കപ്പെടുകയും ചെയ്യുന്നതിനാൽ നദിയുടെ നീളം കാലികമായ് മാറിക്കൊണ്ടേയിരിക്കുന്നു.

കൃത്യമായ ഭൂപടങ്ങൾ ഇല്ലാത്തതിനാലും നീളത്തിന്റെ നിർണയം സൂക്ഷ്മമല്ല. ഭൂപടത്തിന്റെ സ്കേൽ നീളനിർണയത്തിൽ പ്രധാന പങ്ക് വഹിക്കുന്നു.
സ്കേൽ എത്രയും വലുതാണോ അത്രയും കൃത്യമായ നിർണയം സാധ്യമാവുന്നു. രാജ്യങ്ങളുടെ അതിർത്തി നിർണയം, കടലോരനിർണയം 
എന്നിവയിലെല്ലാം ഈ പ്രശ്നം ഉണ്ടാവാം. 

കൃത്യമായ ഭൂപടങ്ങൾ ലഭ്യമാണെങ്കിലും അളവിൽ വ്യത്യാസം ഉണ്ടാവാം. നദികൾക്ക് അനേകം കൈവഴികളുണ്ടാവുകയും അവയുടെയെല്ലാം
നടുക്കായിട്ടാണൊ അതോ നദിയോരമാണോ അളക്കാൻ ഉപയോഗിക്കുന്നത് എന്നതിനെ അപേക്ഷിച്ചിരിക്കും നീളം. നദികളുടെ കാലികമായ ഒഴുക്കിന്റെ സ്വഭാവവും ഇതിനേ ബാധിക്കുന്നു.

## 1000 കിലോമീറ്ററിൽ കൂടുതൽ നീളമുള്ള നദികൾ

മുകളിൽ പറഞ്ഞിരിക്കുന്ന രീതി ഉപയോഗിച്ചാണ് താഴെ കൊടുത്തിരിക്കുന്ന പട്ടിക തയ്യാറാക്കിയിരിക്കുന്നത്. മിക്ക നദികളുടെ നീളത്തിൽ 
സ്രോതസ്സുകൾ വ്യത്യസ്തമായ വിവരമാണ് തരുന്നത്, ഇത് ബ്രാക്കറ്റിൽ കോടുത്തിരിക്കുന്നു.

### കുറിപ്പുകൾ
*നദിയുടെ നീളത്തിനു പിന്നിൽ ആസ്റ്റെറിക്സ്(*) ഉണ്ടെങ്കിൽ,പല ഉത്ഭവങ്ങളുടെ ശരാശരിയാണ്. പല ഉത്ഭവസ്ഥാനങ്ങൾ നോക്കുമ്പോൾ വ്യത്യാസം അധികമാണെങ്കിൽ അതും സൂചിപ്പിച്ചിരിക്കുന്നു . 
*സ്വതേ നദികളുടേ ആംഗലേയ നാമമാണ് കൊടുത്തിരിക്കുന്നത് . മറ്റ് പേരുകൾ ബ്രാക്കറ്റിൽ കൊടുത്തിരിക്കുന്നു
*ഓരോ രാജ്യത്തിലുള്ള നദീതട പ്രദേശത്തിന്റെ ഏകദേശ ശതമാനമാണ് കൊടുത്തിരിക്കുന്നത്.

## മറ്റു കണ്ണികൾ
*ഡി നദിയും റോ നദിയും,ലോകത്തിലെ ഏറ്റവും നീളം കുറഞ്ഞ നദികളാണെന്നു വാദിക്കപ്പെടുന്നു..
*തടാകം
*സമുദ്രം
*നദി
*ജലപാതകൾ
*ഏറ്റവും വലിയ നദീതട പ്രദേശങ്ങൾ
*ഏഷ്യയിലെ നീളം കൂടിയ നദികൾ
*കേരളത്തിലെ നദികളുടെ പട്ടിക

## അവലംബം
*Time Almanac 2004
*ലോകത്തിലെ പ്രമുഖ നദികൾ
*EarthTrends Watersheds of the World  World Resources Institute.

വർഗ്ഗം:നദികൾ
ഇളംപച്ച പൊടിക്കുരുവി

ഇന്ത്യ മുതൽ യൂറോപ്പ് വരെ കാണാറുള്ള ഒരു ചെറിയ പക്ഷിവംശമാണ് **ഇളം‌പച്ച പൊടിക്കുരുവി**  (Phylloscopus trochiloides). ഇന്ത്യയിൽ കണ്ടുവരുന്ന ഇളം പച്ച പൊടിക്കുരുവികൾ ദേശാടനം ചെയ്യാറുണ്ട്. കേരളത്തിൽ ഇവ ഇലക്കുരുവി, ചിലപ്പൻ കുരുവി, പച്ചിലക്കുരുവി എന്നൊക്കെയും അറിയപ്പെടുന്നു.
## പ്രത്യേകതകൾ
ലഘു|left|ഇളംപച്ചപൊടിക്കുരുവി ഒരു ചിത്രീകരണം
ഈ ചെറിയ പക്ഷിയുടെ പുറം മഞ്ഞ കലർന്ന ഇളം‌പച്ച നിറമാണ്. അടിഭാഗം മുഷിഞ്ഞ വെള്ളനിറമായിരിക്കും. കറുപ്പുനിറത്തിൽ നീട്ടിയെഴുതിയ കണ്ണിനുമുകളിൽ മഞ്ഞയും വെള്ളയും കലർന്ന നിറത്തിൽ പുരികം പോലുള്ള അടയാ‍ളമുണ്ട്. പൂട്ടിയ ചിറകുകളിൽ വെള്ള നിറത്തിൽ  കുത്തനെ പാടുകാണാം. ചുണ്ടിനും കാലിനും മങ്ങിയ തവിട്ടു നിറമാണ്.
### ദേശാടന സ്വഭാവം
ഇറാൻ, പടിഞ്ഞാറൻ സൈബീരിയ, കാശ്മീർ മുതലായ പ്രദേശങ്ങളിൽ നിന്നും ഈ പക്ഷികൾ സാധാരണ കേരളത്തിലോട്ടും തിരിച്ചും ദേശാടനം നടത്തുന്നു. ഒക്ടോബർ തുടക്കം മുതൽക്കെ ഈ പക്ഷികളെ കേരളത്തിൽ കാണാം. ഏപ്രിൽ പകുതിയാകുമ്പോൾ മടങ്ങിപോയിരിക്കും. ഈ പക്ഷികൾ കേരളത്തിൽ കൂടുകെട്ടാറില്ല.  പൊള്ളയായ മരത്തടിക്കുള്ളീൽ എട്ടുകാലിവലപോലുള്ള  ചെറിയ വസ്തുക്കൾ ഉപയോഗിച്ച് 4 സെന്റിമീറ്ററിൽ താഴെ വ്യാസമുള്ള ഗോളാകൃതിയുള്ള കൂടുകൾ ഉണ്ടാക്കുന്നു.
### സ്വഭാവം
കേരളത്തിലുള്ള ആദ്യകാലങ്ങളിൽ സദാസമയവും മരങ്ങളിലൂടെ ചാടിനടക്കുന്ന ഈ ചെറിയ പക്ഷികളെ കണ്ടെത്താൻ ബുദ്ധിമുട്ടായിരിക്കും. അതേസമയം ‘റ്റ്രൂരിറ്റ്’ എന്നോ മറ്റൊ ഉച്ചരിക്കാവുന്ന ഇവയുടെ ശബ്ദം കേൾക്കാനും സാധിക്കും. ഉയരമുള്ള മരങ്ങളിലാവും അപ്പോഴുണ്ടാവുക. ഓരോ പക്ഷിയും തങ്ങൾക്ക് ഇരതേടാനും ചേക്കേറാനുമുള്ള അതിർത്തികൾ തീർക്കാനുള്ള തിരക്കായിരിക്കും അപ്പോൾ. ചില്ലറകൊത്തുകൂടലും തർക്കങ്ങളും ആ സമയം ഉണ്ടാവാറുണ്ട്. റ്റ്രൂരിറ്റ് എന്ന ശബ്ദ്രം തങ്ങളുടെ വാസസ്ഥലത്ത് മറ്റാരും കേറരുതെന്ന അറിയിപ്പാണ്. അതിർത്തികൾ നിർണ്ണയിക്കപ്പെട്ടുകഴിഞ്ഞാൽ പൊടിക്കുരുവികളെ ചെറിയ മരങ്ങളിലും കാണാം.
## വംശനാശഭീഷണി
എയർഗൺ പോലുള്ള ചെറിയ തോക്കുകൾ ഉപയോഗിക്കുന്ന നാട്ടുവേട്ടക്കാരാണ് മിക്കവാറും  എല്ലായിനം കുരുവികളുടേയും അന്തകർ. ഇളം പച്ച പൊടിക്കുരുവിയും ഈ വെല്ലുവിളി നേരിടുന്നു. എല്ലാ ദേശങ്ങളിലും പൊടിക്കുരുവികൾ വേട്ടയാടലിനിരയാകാറുണ്ട്. മൂവായിരമോ നാലായിരമോ കിലോമീറ്ററുകൾ നീളുന്ന ദേശാടനം വേട്ടയാടൽ മൂലം മിക്കതും അതിജീവിക്കാറില്ല. കാലാവസ്ഥാ വ്യതിയാനങ്ങളും, ആവാസവ്യവസ്ഥയുടെ നാശവും ജീവിയുടെ അതിജീവനം അസാദ്ധ്യമാക്കുന്ന മറ്റുകാരണങ്ങളാണ്. എന്നിരുന്നാലും വംശനാശഭീഷണി വളരെ കുറവായ ജീവിയായാണ് ഐ.യു.സി.എൻ. ചുവന്ന പട്ടികയിൽ ഈ ജീവിയെ കുറിച്ചിരിക്കുന്നത്.

## അവലംബം
 
      
 

വർഗ്ഗം:പൊടിക്കുരുവികൾ
ഇരവികുളം ദേശീയോദ്യാനം

## മൃഗങ്ങൾ
വംശനാശം നേരിടുന്നതും ഇന്ത്യൻ വന്യജീവി സംരക്ഷണ നിയമത്തിൽ ഒന്നാം പട്ടികയിൽ ഉൾപ്പെടുത്തിയിരിക്കുന്നതും ആയ വരയാട്, സിംഹവാലൻ കുരങ്ങ് ഉൾപ്പെടെ വിവിധ ഇനം കുരങ്ങുകൾ, മാൻ, കാട്ടുപോത്ത്‌ തുടങ്ങിയ ജീവികൾ ഇവിടെയുണ്ട്‌. ഇവിടെയെത്തുന്ന സന്ദർശകരിൽ  അധികഭാഗവും വരയാടുകളെ കാണാൻ എത്തുന്നവരാണ്..

## ചരിത്രം
ഹാമിൽറ്റന്റെ പീഠഭൂമി എന്നറിയപ്പെട്ടിരുന്ന ഇവിടം മുമ്പ്‌ കണ്ണൻ ദേവൻ ഹിൽ പ്രൊഡ്യൂസ്‌ കമ്പനിയുടെ വേട്ടയാടൽ കേന്ദ്രമായിരുന്നു. 1895-ൽ ഇവിടം ഹൈറേഞ്ച് ഗെയിം പ്രിസർവേഷൻ അസോസിയേഷൻ സംരക്ഷിതപ്രദേശമാക്കി. 1971-ൽ കേരള സർക്കാർ മിച്ചഭൂമിയായി ഏറ്റെടുത്ത ഇവിടത്തിന്റെ പ്രത്യേകത മൂലം വന്യജീവി സംരക്ഷിത പ്രദേശമായി പ്രഖ്യാപിച്ചു. 1975-ൽ ദേശീയോദ്യാനമായി. 1978-ൽ ഇരവികുളം ദേശീയോദ്യാനം എന്നു പേരിട്ടു.

## വൈവിധ്യത്തിന്റെ ഭൂവിഭാഗം
97 ചതുരശ്ര കിലോമീറ്ററാണ് ഉദ്യാനത്തിന്റെ വിസ്തീർണം. ഹിമാലയത്തിനു തെക്ക്‌ ഇന്ത്യയിലുള്ള ഏറ്റവും ഉയരമുള്ള കൊടുമുടിയായ ആനമുടി (ഉയരം: 2695 മീറ്റർ) ഇരവികുളം ദേശീയോദ്യാനത്തിലാണ്. പുൽമേട്‌, കുറ്റിച്ചെടി, ചോലവനം എന്നിങ്ങനെ തികച്ചും വ്യത്യസ്തമായ സസ്യജാലമാണ് ഇവിടെയുള്ളത്‌.

## ചിത്ര ശേഖരം

File:Eravikulam national park entrance - munnar.jpg|ഇരവികുളം ദേശീയോദ്യാന പ്രവേശന കവാടം
File:Eravikulam national park museum.jpg|ഇരവികുളം ദേശീയോദ്യാനത്തിലെ മ്യൂസിയത്തിന്റെ ഉൾവശം
File:Munnar_-_views_from_Munnar_(11).jpg|ഇരവികുളം ദേശീയോദ്യാനത്തിലെ ഒരു ബോർഡ്
File:Peoples in Eravikulam national park-1.jpg|ഇരവികുളം ദേശീയോദ്യാനത്തിലേക്ക് സന്ദർശകർ പോകുന്നു.
പ്രമാണം:Varayadinkoottam.jpg|വരയാടിൻ കൂട്ടം
പ്രമാണം:മുലയൂട്ടുന്ന വരയാട്.JPG|മുലയൂട്ടുന്ന വരയാട്
File:View of Munnar Mountains.jpg|ഇരവികുളം ദേശീയോദ്യാനത്തിൽ നിന്നും മൂന്നാർ മലനിരകളിലേക്ക് ഒരു സന്ദർശക വീക്ഷണം
File:Peoples in Eravikulam national park-2.jpg|ഇരവികുളം ദേശീയോദ്യാനത്തിൽ നിന്നും സന്ദർശകരുടെ മടക്കം


## അവലംബം

## ഇതും കൂടി
* കേരള വനം വകുപ്പ്

വർഗ്ഗം:കേരളത്തിലെ ദേശീയോദ്യാനങ്ങൾ
വർഗ്ഗം:പെരിയാറിന്റെ വൃഷ്ടിപ്രദേശത്തുള്ള വന്യജീവി സങ്കേതങ്ങൾ
വർഗ്ഗം:കേരളത്തിലെ സംരക്ഷിതപ്രദേശങ്ങൾ
വർഗ്ഗം:പശ്ചിമഘട്ടത്തിലെ വന്യജീവി സങ്കേതങ്ങൾ
മണിപ്രവാളചമ്പുക്കൾ

സംസ്കൃതഭാഷയിലെ ചമ്പുക്കളെ അനുകരിച്ചാണ് മലയാളഭാഷയിൽ ചമ്പുക്കൾ ഉണ്ടായത്. മണിപ്രവാളഭാഷയിൽ എഴുതപ്പെട്ടതിനാൽ ഇവ മണിപ്രവാളചമ്പുക്കൾ എന്നറിയപ്പെടുന്നു. ഗദ്യപദ്യമയമായ കാവ്യങ്ങളാണ്‌ ചമ്പുക്കൾ. ചമ്പൂകാവ്യങ്ങൾ വർണനാപ്രധാനങ്ങളാണ്‌. മണിപ്രവാളചമ്പുക്കളുടേയും ലക്ഷ്യം വർണനയായിരുന്നു. ചമ്പുക്കളുടെ അതിപ്രസരംതന്നെ മദ്ധ്യകാല മലയാളസാഹിത്യത്തിലുണ്ട് ‍‌.
## പ്രാചീന ചമ്പുക്കൾ
മലയാളഭാഷയിലെ പ്രാചീനചമ്പുക്കൾ ഇവയാണ്.
* ഉണ്ണിയച്ചീചരിതം
* ഉണ്ണിച്ചിരുതേവീചരിതം
* ഉണ്ണിയാടീചരിതം

വർഗ്ഗം:കേരളസാഹിത്യം
ശുക്രൻ (വിവക്ഷകൾ)

*ഗ്രഹം-ശുക്രൻ(ഗ്രഹം)
*ഹിന്ദു വിശ്വാസപ്രകാരം അസുരഗുരു-ശുക്രാചാര്യൻ
ചൊവ്വ (വിവക്ഷകൾ)

*ഗ്രഹം-ചൊവ്വ (ഗ്രഹം)
*ആഴ്ചകൾ-ചൊവ്വാഴ്ച
*ഹൈന്ദവം-ചൊവ്വാ ഭഗവാൻ
*ഭൂമിശാസ്ത്രം-ചൊവ്വ, കണ്ണൂർ ജില്ല
വ്യാഴം (വിവക്ഷകൾ)

*വ്യാഴം (ഗ്രഹം)
*വ്യാഴാഴ്ച
*ഹിന്ദുദൈവമായ ബൃഹസ്പതിയെ വ്യാഴമായി കണക്കാക്കുന്നു.
മുഖദ്വീപ്

നദീമുഖങ്ങളോട് അടുക്കുമ്പോൾ നദി വളരെ സാവധാനം ഒഴുകുന്നു. നദികൾ വഹിച്ചുകൊണ്ടുവരുന്ന അവസാദത്തിൻ്റെ അളവ് കൂടുതലായതിനാലും നദീജലം കൂടുതലായതിനാലും മിക്ക നദികളും ഈ പ്രദേശത്ത് കൈവഴികളായി പിരിഞ്ഞ് ഒഴുകുന്നു. അപ്പോൾ നദികൾ ഒഴുക്കിക്കൊണ്ടുവരുന്ന അവസാദങ്ങൾ ഈ കൈവഴികൾക്കിടയിൽ നിക്ഷേപിക്കപ്പെട്ട് ഏതാണ്ട് ത്രികോണാകൃതിയിലുള്ള ഭൂരൂപങ്ങൾ രൂപംകൊള്ളുന്നു. ഇവയാണ് **മുഖദ്വീപുകൾ**. ഗ്രീക്ക് അക്ഷരമാലയിലെ **ഡൽറ്റ (Δ)** എന്ന അക്ഷരത്തിൻ്റെ ആകൃതിയോട് സാമ്യമുള്ളതുകൊണ്ട് ഇവയ്ക്ക് ഡൽറ്റ എന്നും പേരുണ്ട്.

വർഗ്ഗം:ഭൗമശാസ്ത്രം
ബുധൻ (വിവക്ഷകൾ)

*ബുധൻ (ഗ്രഹം) - സൗരയൂഥത്തിലെ ഗ്രഹങ്ങളിൽ ഒന്ന്

*ബുധനാഴ്ച - ആഴ്ചകളിൽ ഒന്ന് 

*ബുധദേവൻ-  ദൈവം
ശനി (വിവക്ഷകൾ)

*ഗ്രഹം-ശനി(ഗ്രഹം)
*ആഴ്ചകൾ-ശനിയാഴ്ച
*ഹൈന്ദവം-ശനി ദേവൻ
അസ്ട്രോണമിക്കൽ യൂണിറ്റ്

**അസ്‌ട്രോണൊമിക്കൽ യൂണിറ്റ്** (AU) അഥവാ സൗരദൂരം  ജ്യോതിശാസ്ത്രത്തിൽ ദൂരത്തെ സൂചിപ്പിക്കാൻ  ഉപയോഗിക്കുന്ന ഒരു ഏകകമാണ്. ഇതിനെ **ജ്യോതിർമാത്ര** എന്നും വീളിക്കാറുണ്ട്‌. സൂര്യനും ഭൂമിയും തമ്മിലുള്ള ദൂരത്തെ ആണ് ഇതിന്റെ അടിസ്ഥാനമാക്കി എടുത്തിരിക്കുന്നത്. ഒരു അസ്‌ട്രോണൊമിക്കൽ യൂണിറ്റ് 149,597,870  കിലോമീറ്ററാണ്. സാധാരണ സൗരയൂഥത്തിലെ വസ്തുക്കൾ തമ്മിലുമുള്ള ദൂരം അളക്കാനാണ് ഈ ഏകകം ജ്യോതിശാസ്ത്രജ്ഞർ ഉപയോഗിക്കുന്നത്‌ .

ഈ ഏകക പ്രകാരം സൂര്യനിൽ നിന്ന്‌:
* ചൊവ്വയിലേക്ക്‌ - 1.52 AU
* വ്യാഴത്തിലേക്ക്‌ -5.2 AU
* പ്ലൂട്ടോയിലേക്ക്‌ - 39.5 AU

വ്യാഴത്തെയും മറ്റ്‌ ഗ്രഹങ്ങളേയും പഠിക്കാൻ മനുഷ്യൻ വിക്ഷേപിച്ച വോയേജർ 1 എന്ന ബഹിരാകാശ പേടകം ഇപ്പോൾ സൂര്യനിൽ നിന്ന്‌ 100 AU ദൂരത്താണെന്ന്‌ പറയപ്പെടുന്നു.

## പുറത്തേക്കുള്ള കണ്ണികൾ
* *[http://www.sil.si.edu/exhibitions/chasing-venus/intro.htm Chasing Venus, Observing the Transits of Venus]* Smithsonian Institution Libraries
* Units outside the SI *(at the [[NIST]] web site)*
* Recommendations concerning Units  *(at the [[International Astronomical Union|IAU]] web site)*
* Solar Mass Loss, the Astronomical Unit, and the Scale of the Solar System *(a discussion of the relation between the AU and other quantities)*

വർഗ്ഗം:ജ്യോതിശാസ്ത്രത്തിലെ നീളത്തിന്റെ ഏകകങ്ങൾ
വർഗ്ഗം:ഖഗോള ശാസ്ത്രം